cyanic-selkie/wikianc huggingface dataset:
ഹൊവാർഡ് ഫ്ലോറി
സ്വകാര്യജീവിതം
അഡ്‌ലെയ്ഡ് സർവകലാശാലയിൽ വച്ച് കണ്ടുമുട്ടിയ മെഡിക്കൽ വിദ്യാർത്ഥിനിയായ എഥേൽ റീഡ് (മേരി എഥേൽ ഹെയ്റ്റർ റീഡ്) പിൽക്കാലത്ത് അദ്ദേഹത്തിന്റെ പത്നിയും ഗവേഷണ സഹപ്രവർത്തകയുമായി. പക്വിറ്റ മേരി ജോവാന, ചാൾസ് ഡു വി അവർക്ക് രണ്ട് കുട്ടികളാണ് അവർക്കുണ്ടായിരുന്നത്. എഥേലിന്റെ മരണശേഷം, 1967 ൽ തന്റെ ദീർഘകാല സഹപ്രവർത്തകയും ഗവേഷണ സഹായിയുമായിരുന്ന മാർഗരറ്റ് ജെന്നിംഗ്സിനെ (1904–1994) അദ്ദേഹം വിവാഹം കഴിച്ചു. 1968 ൽ ഹൃദയാഘാതത്തെത്തുടർന്ന് മരണമടഞ്ഞ അദ്ദേഹത്തന് ലണ്ടനിലെ വെസ്റ്റ്മിൻസ്റ്റർ ആബിയിൽ അനുസ്മരണ ശുശ്രൂഷ നൽകി ആദരിച്ചിരുന്നു.
അവലംബം
വർഗ്ഗം:1898-ൽ ജനിച്ചവർ വർഗ്ഗം:1968-ൽ മരിച്ചവർ
പിങ്ഗള
മലയാള ഭാഷയിലെ പ്രമുഖ കവിയും പണ്ഡിതനുമായിരുന്ന മഹാകവി ഉള്ളൂർ എസ്സ്. പരമേശ്വരയ്യർ (1877 ജൂൺ 06 - 1949 ജൂൺ 15.) രചിച്ച ഒരു ഖണ്ഡകാവ്യമാണ് പിംഗള. 1928ലാണ് ഈ കൃതി പ്രസിദ്ധീകരിക്കപ്പെട്ടത്.
അവലംബം
വർഗ്ഗം:ഖണ്ഡകാവ്യങ്ങൾ
ചിങ്കത്താൻ
ഏഴിമല, പെരുവാമ്പ, കുറ്റൂര്, കോയിപ്പാറ, പെരിങ്ങോം എന്നീ പ്രദേശങ്ങളിൽ (കണ്ണൂർ ജില്ലയിൽ) വസിക്കുന്ന ചിങ്കത്താന്മാർ തെയ്യം കെട്ടിയാടുന്നവരാണ്. കോലത്തിരി രാജാക്കന്മാരുടെ ചുങ്കം പിരിവുകാരായിരുന്നു തങ്ങളെന്നും, തമ്പുരാന്റെ കല്പനപ്രകാരമാണ് തങ്ങൾ തെയ്യം കെട്ടുവാൻ തുടങ്ങിയതെന്നും അവരിൽ ചിലർ പറയുന്നു. ഇതെന്തായാലും കോലത്തിരിമാരുടെ ആരാധനാലയങ്ങളായ തിരുവാർകാട്ടുകാവിലും വീരചാമുണ്ഡിക്ഷേത്രത്തിലും ചിങ്കത്താന്മാരുടെ തെയ്യങ്ങൾക്കു പ്രാമുഖ്യമുണ്ട്. മലയാളമാവിലരുമായി പല കാര്യങ്ങളിലും ഇവർക്കു ബന്ധം കാണുന്നു. തായിപ്പരദേവത, വീരചാമുണ്ഡി, പുതിയ ഭഗവതി, കമ്മിയമ്മ, പരാളിയമ്മ, വണ്ണാത്തി ഭഗവതി, നാഗകന്നി, ആനാടി ഭഗവതി, മംഗലച്ചാമുണ്ഡി എന്നീ തെയ്യങ്ങൾ ചിങ്കത്താന്മാർ കെട്ടിയാടാറുണ്ട്.
അവലംബം
വർഗ്ഗം:തെയ്യം കെട്ടുന്നവർ
പി.സി. ദേവസ്യ
1980ൽ "ക്രിസ്തുഭാഗവതം" എന്ന സംസ്കൃത മഹാകാവ്യത്തിന് മികച്ച സംസ്കൃത കൃതിയ്ക്കുള്ള കേന്ദ്ര സാഹിത്യ അക്കാദമി പുരസ്കാരവും 1993ൽ സമഗ്രസംഭാവനയ്ക്കുള്ള കേരള സാഹിത്യ അക്കാദമി പുരസ്കാരവും നേടിയ സംസ്കൃത - മലയാളസാഹിത്യകാരനാണ് '''മഹാകവി പ്രൊഫസർ പി.സി. ദേവസ്യ''' കവിയും സംസ്കൃത പണ്ഡിതനുമായിരുന്ന പ്രൊഫസർ ദേവസ്യ കവിത, കഥ, ഉപന്യാസം, വ്യാകരണം എന്നീ മേഖലകളിലെ കൃതികളിലൂടെ മലയാളത്തിലും സംസ്കൃതത്തിലും തന്റെ വ്യക്തിമുദ്ര പതിപ്പിച്ചു. വിശ്വസംസ്കൃതപ്രതിഷ്ഠാനം പണ്ഡിതരത്നം പുരസ്കാരം നൽകി ആദരിച്ചിട്ടുണ്ട്.
ജീവിതരേഖ
1906 മാർച്ച് 24ന് ഇപ്പോഴത്തെ കോട്ടയം ജില്ലയിലെ കുടമാളൂരിൽ ജനിച്ചു. മദ്രാസ് സർവകലാശാലയിൽ നിന്ന് മലയാളത്തിലും സംസ്കൃതത്തിലും എം.എ. ബിരുദം നേടി. തൃശൂർ സെന്റ് തോമസ് കോളജിൽ മലയാളം അധ്യാപകനായാണ് ഔദ്യോഗികജീവിതമാരംഭിച്ചത്. പിന്നീട് തേവരസേക്രഡ് ഹാർട്ട് കോളജിലും തിരുവനന്തപുരം മാർ ഇവാനിയോസ് കോളജിലും അദ്ധ്യാപകനായി പ്രവർത്തിച്ച അദ്ദേഹം 1966ൽ ഔദ്യോഗിക ജീവിതത്തിൽ നിന്നും വിരമിച്ചു. എം.പി. പോളിന്റെ കേരളം മാസികയുടെയും ജയഭാരതം മാസികയുടെയും പത്രാധിപരായിരുന്നു.
2006 ഒക്ടോബർ 10നു നൂറുവയസിൽ അദ്ദേഹം അന്തരിച്ചു.
പ്രധാനകൃതികൾ
പുരസ്ക്കാരങ്ങൾ
അവലംബം
വർഗ്ഗം:ഇന്ത്യൻ കവികൾ വർഗ്ഗം:സംസ്കൃത കവികൾ വർഗ്ഗം:പത്രാധിപർ വർഗ്ഗം:മലയാളകവികൾ വർഗ്ഗം:1906-ൽ ജനിച്ചവർ
കിടങ്ങൂർ രാമൻ ചാക്യാർ
ജീവിതരേഖ
കോട്ടയം കിടങ്ങൂർ ചെറിയ പരിഷചാക്യാർ കുടുംബത്തിൽ പൈങ്കുളം നാരായണച്ചാക്യാരുടെയും ദേവകി ഇല്ലോടമ്മയുടെയും മകനായി ജനിച്ചു. അച്ഛൻ പൈങ്കുളം നാരായണച്ചാക്യാർ, അമ്മാവൻ നാരായണച്ചാക്യാർ, ഇളയച്ചൻ പൈങ്കുളം രാമച്ചാക്യാർ എന്നിവരായിരുന്നു ഗുരുക്കന്മാർ. ചെറിയ പരിഷ ചാക്യാർ കുടുംബാംഗമായ രാമൻ ചാക്യാർ ചെറിയ പരിഷയ്ക്ക് അവകാശമുണ്ടായിരുന്ന 40ഓളം ക്ഷേത്രങ്ങളിൽ കൂത്ത് അവതരിപ്പിച്ചിട്ടുണ്ട്.
ഇടമുളയ്ക്കൽ ഗ്രാമപഞ്ചായത്ത്
കൊല്ലം ജില്ലയിലെ അഞ്ചൽ ബ്ളോക്കിൽ വടക്ക് പടിഞ്ഞാറായി ഉത്തര അക്ഷാംശം 800 58′ 35″ നും പൂർവ രേഖാംശം 760 50′ 52″- 760 54′ 22″ നും ഇടയിലാണ് ഇടമുളയ്ക്കൽ ഗ്രാമപഞ്ചായത്തിന്റെ സ്ഥാനം. എം സി റോഡിൽ ആയൂർ - പുനലൂർ സംസ്ഥാന പാതയിൽ ആയൂരിനും അഞ്ചലിനും ഇടയിലാണ് ഈ ഗ്രാമം സ്ഥിതിചെയ്യുന്നത്. കൊല്ലം നഗരത്തിൻറെ കിഴക്കു ഭാഗത്ത് 36കി. മീ, അഞ്ചലിൽ നിന്ന് 4 കി. മീ, കൊട്ടാരക്കരയിൽ യിൽ നിന്ന് 22കി.മീ തിരുവനന്തപുരത്തുനിന്ന് 59കി.മീ അകലെ ഈ സ്ഥലം സ്ഥിതി ചെയ്യുന്നു. റബ്ബർ, കുരുമുളക്,നെല്ല്, കശുവണ്ടി എന്നിവയാണ് പ്രധാന വാണിജ്യ വസ്തുക്കൾ.. അടുത്തുള്ള വിമാനത്താവളം. തിരുവനന്തപുരം ഇന്റർനാഷണൽ എയർപോർട്ട് ആണ്. അടുത്തുള്ള റെയിൽവേ സ്റ്റേഷൻ കൊല്ലം ജംഗ്ഷൻ ആണ്. = =അതിരുകൾ== പഞ്ചായത്തിന്റെ അതിരുകൾ വെട്ടിക്കവല, കരവാളൂർ, അഞ്ചൽ, ഇട്ടിവ, ചടയമംഗലം, ഇളമാട്, ഉമ്മന്നൂർ എന്നീ പഞ്ചായത്തുകളാണ്‌.
അവലംബം
http://www.trend.kerala.gov.in http://lsgkerala.in/edamulackalpanchayat Census data 2001
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
സിനി ജോസ്
മലയാളിയായ ഇന്ത്യൻ കായിക താരമാണ് സിനി ജോസ് (Sini Jose). ഹ്രസ്വദൂര ഓട്ടക്കാരിയായ സിനി 400 മീറ്ററിൽ ആണ് പ്രധാനമായുംശ്രദ്ധകേന്ദ്രീകരിക്കുന്നത്.
കായിക ജീവിതം
2010ൽ റാഞ്ചിയിൽ നടന്ന ഫെഡറേഷൻ കപ്പ് അത്‌ലറ്റിക്‌സ് 53.01 മനിറ്റിൽ 400 മീറ്റർ ഓടിയതാണ് ഇവരുടെ വ്യക്തിഗത ഇനത്തിലെ ഏറ്റവും മികച്ച സമയം. ഈ മത്സരത്തിൽ സ്വർണ്ണം നേടി. 2010ൽ ഏഷ്യൻ ഗെയിംസിൽ 4x400 മീറ്റർ റിലേയിൽ സ്വർണ്ണം നേടി. 2009ൽ ഏഷ്യൻ ചാംപ്യൻഷിപ്പിൽ 4ഃ400 മീറ്റർ റിലേയിൽ  വെള്ളി മെഡൽ നേടി. 2007ലെ ഏഷ്യൻ ചാംപ്യൻഷിപ്പിൽ 4ഃ400 മീറ്റർ റിലേയിൽ  സ്വർണ്ണമെഡൽ നേടി.
വിലക്ക്
ഉത്തേജക മരുന്ന് ഉപയോഗിച്ചെന്ന് തെളിഞ്ഞതിനെ തുടർന്ന് സിനി ജോസ് അടക്കമുള്ള കായികതാരങ്ങൾക്ക് ദേശീയ ഉത്തേജക മരുന്ന് വിരുദ്ധ ഏജൻസി 2011 ജൂലൈ മുതൽ ഒരു വർഷത്തെ വിലക്ക് ഏർപ്പെടുത്തി. ഉത്തേജകവിവാദത്തെ കുറിച്ച് അന്വേഷിക്കാനായി കേന്ദ്രസർക്കാർ നിയോഗിച്ച മുൻ ഹൈക്കോടതി ചീഫ് ജസ്റ്റിസ് മുകുൾ മുഗ്ധൽ അധ്യക്ഷനായ ഏകാംഗ സമിതിയാണ് പിന്നീട് താരങ്ങളെ കുറ്റവിമുക്തരാക്കി.
അവലംബം
വർഗ്ഗം:ഒളിമ്പിക് മെഡൽ ജേതാക്കൾ വർഗ്ഗം:ഒളിമ്പിക് സ്വർണമെഡൽ ജേതാക്കൾ വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ വർഗ്ഗം:കായികം വർഗ്ഗം:1987-ൽ ജനിച്ചവർ
കോഡ്
ആശയവിനിയമയത്തിലും വിവരസംസ്കരണത്തിലും അക്ഷരങ്ങൾ, വാക്കുകൾ, ശബ്ദം, ചിത്രം, ചേഷ‌്ടകൾ എന്നീ വിവരങ്ങളെ മറ്റു രൂപങ്ങളിലേയക്ക് മാറ്റുന്നതിനുളള നിയമാവലിയാണ് കോഡ് (Code). വിവരങ്ങളെ ഒരു ആശയവിനിമയ ചാലിലൂടെ വിനിമയം ചെയ്യുന്നതിനായി ചെറുതാക്കുന്നതിനോ ഗോപ്യമാക്കുന്നതിനോ അതുമല്ലെങ്കിൽ ഒരു വിവരസംഭരണിക്കുള്ളിൽ സംഭരിച്ചുവയ്ക്കുന്നതിനോ ആണ‌് ഇതുപയോഗിക്കുന്നത്. മനുഷ്യന് അവൻ കാണുകയോ കേൾക്കുകയോ ചിന്തിക്കുകയോ അനുഭവിക്കുകയോ ചെയ്യുന്ന കാര്യങ്ങൾ മറ്റൊരാളെ അറിയിക്കുന്നതിന് ഉപയോഗിച്ചിരുന്ന സംസാരഭാഷ ഇതിന്റെ ആദിമ ഉദാഹരണങ്ങളിലൊന്നാണ്. എന്നാൽ സംസാരഭാഷയ്ക്ക് അത് കേൾക്കാൻ പറ്റുന്നയത്ര ദൂരത്തിലും അവിടെ സന്നിഹിതരായിട്ടുളള ശ്രോതാക്കളുടെ അത്രയും എണ്ണം ആൾക്കാരിലേയ്ക്കും മാത്രമേ വിനിമയം സാധ്യമാകുകയുളളു. എഴുത്തിന്റെ കണ്ടുപിടുത്തത്തോടുകൂടി സംസാരഭാഷയെ ചിഹ്നങ്ങളിലേയ്ക്ക് മാറ്റാനും വിനിമയത്തിന്റെ പരിധി സ്ഥലകാലങ്ങളിലേയ്ക്ക് വികസിപ്പിക്കാനും കാരണമായി.
സംകോഡനം (Encoding) എന്ന പ്രക്രിയയിലൂടെ ഒരു ഉറവിടത്തിൽ നിന്നുളള വിവരത്തെ സംഭരണത്തിനും പ്രേഷണത്തിനുമുളള ചിഹ്നങ്ങളാക്കിമാറ്റുന്നു. ഇതിന്റെ എതിർപ്രക്രിയയായ വികോഡനം (Decoding) ഈ ചിഹ്നങ്ങളെ തിരികെ ഗ്രാഹകന് മനസിലാകുന്ന മലയാളമോ ഇംഗ്ലീഷോ പോലെയുളള രൂപത്തിലേയ്ക്ക് മാറ്റുന്നു.
കോഡനം (Coding) ചെയ്യുന്നതിനുളള ഒരു കാരണം, സാധാരണ ഭാഷകൾ ഉപയോഗിച്ച് ആശയവിനിമയം ദുർഘടമായ സ്ഥലങ്ങളിൽ ആശയവിനിമയം സാധ്യമാക്കുക എന്നതാണ്. ഉദാഹരണമായി, കൊടികാട്ടികളിൽ (semaphore), കൊടികാണിക്കുന്നയാൾ സന്ദേശത്തിന്റെ വിവിധ ഭാഗങ്ങളെ അക്ഷരങ്ങളോ സംഖ്യകളോ ആക്കി  സംകോഡനം ചെയ്ത കൊടി കാണിക്കുന്നു. വളരെ ദൂരത്തിലുളള മറ്റൊരാൾ കൊടി നോക്കി സന്ദേശത്തെ പുനർനിർമ്മിക്കുന്നു.
Theory
വർഗ്ഗം:നിയമം
സൈസീജിയം
മൈർട്ടേസീ സസ്യകുടുംബത്തിലെ ഒരു ജനുസാണ് സൈസീജിയം. 1200 സ്പീഷിസുകൾ അംഗങ്ങളായി ഇതിൽ ഉണ്ട്. മിക്കവയും നിത്യഹരിത വൃക്ഷങ്ങളോ കുറ്റിച്ചെടികളോ ആണ്. ചിലവയെ തണൽ മരമായും, ഫലവൃക്ഷമായും നട്ടു വളർത്താറുണ്ട്. സിസ്സീജിയം ജീനസ്സ് ആഫ്രിക്ക, മഡഗാസ്കർ മുതൽ ഏഷ്യവരെയും മലേഷ്യ മുതൽ ഓസ്ട്രേലിയ വരേയും വിതരണം ചെയ്യപ്പെട്ടിട്ടുണ്ട്. ഏകദേശം 52 ഓളം സ്പീഷിസുകൾ ഓസ്ട്രേല്യയിൽ കണ്ടെത്തിയിട്ടുണ്ട്, ഇവയെല്ലാം ലില്ലിപ്പില്ലീസ്, ബ്രഷ് ചെറീസ് അല്ലെങ്കിൽ സറ്റിനാഷ് (lillipillies, brush cherries or satinash) അറിയപ്പെടുന്നത്. ചില സ്പീഷിസ്സുകൾ ജൈവാധിനിവേശകാരികളായും കരുതപ്പെടുന്നു.
കേരളീയർക്ക് പരിചിതങ്ങളായ ഞാവൽ, ഞാറ, മലർക്കായ് മരം, വെള്ളഞാറ, കുളവെട്ടി, മലയൻ ആപ്പിൾ, ചെറുഞാവൽ, ആറ്റുവയണ, കരയാമ്പൂ തുടങ്ങിയ സസ്യങ്ങൾ സൈസീജിയം ജനുസ്സിലാണ് പെടുന്നത്.
കൊറ്റങ്കര ഗ്രാമപഞ്ചായത്ത്
കൊല്ലം ജില്ലയിൽ 25.43 ചതുരശ്ര കിലോമീറ്റർ വിസ്തീർണ്ണമുള്ള ഒരു സ്പെഷ്യൽ ഗ്രേഡ് പഞ്ചായത്താണ് കൊറ്റങ്കര ഗ്രാമപഞ്ചായത്ത്.
അവലംബം
http://www.trend.kerala.gov.in http://lsgkerala.in/kottamkarapanchayat Census data 2001
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
സോളോ മാരിഡ്യൂന
ഒരു അമേരിക്കൻ നടനാണ് സോളോ മാരിഡ്യൂന (ജനനം: ജൂൺ 9, 2001). നെറ്റ്ഫ്ലിക്സ് സീരീസായ കോബ്ര കൈയിലെ മിഗുവൽ ഡയസ്, പാരന്റ്ഹുഡ് എന്ന ടിവി സീരീസിലെ വിക്ടർ എബ്രഹാം എന്നീ കഥാപാത്രങ്ങളിലൂടെയാണ് അദ്ദേഹം കൂടുതൽ അറിയപ്പെടുന്നത്.
സ്വകാര്യ ജീവിതം
കാലിഫോർണിയയിലെ ലോസ് ഏഞ്ചൽസിലാണ് മാരിഡ്യൂന ജനിച്ചത്. അദ്ദേഹം മെക്സിക്കൻ, ക്യൂബൻ, ഇക്വഡോർ വംശജരാണ്. അദ്ദേഹത്തിന്റെ പേര് നഹുവാൾ പ്രഭു, സോളോട്ടിൽ നിന്നാണ്. തന്റെ ചാനൽ സോളോ ക്രഞ്ചിലെ ട്വിച് & സ്ട്രീം ഗെയിമുകളിലെ സ്ട്രീമർ കൂടിയാണ് അദ്ദേഹം. വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:2001-ൽ ജനിച്ചവർ
അജ്ജദ ആദിഭട്ള നാരായണ ദാസ്
കവി, സംഗീതജ്ഞൻ, നർത്തകൻ, ഭാഷാപണ്ഡിതൻ, തത്ത്വചിന്തകൻ എന്നീ നിലകളിൽ പ്രശസ്തനായിരുന്നു പണ്ഡിറ്റ് അജ്ജദ ആദിഭട്ള നാരായണ ദാസ് (31 ഓഗസ്റ്റ് 1864 - 2 ജനുവരി 1945). ആന്ധ്രപ്രദേശിൽ വിജയനഗരം ജില്ലയിലെ,  ബാലിജിപേട്ടയിലെ അജ്ജഡ ഗ്രാമത്തിലാണ് നാരായണ ദാസിന്റെ ജനനം.
ലളിതാ സഹസ്രനാമം അദ്ദേഹം ശുദ്ധതെലുങ്ക് ഭാഷയിൽ വിവർത്തനം ചെയ്തു. 1890 ജൂലൈയിൽ നടത്തിയ വിപുലമായ ഇന്ത്യാ പര്യടനത്തിനിടെ വിവേകാനന്ദനെ ആഷ്ടാധ്യായി പഠിപ്പിച്ചതും ഇദ്ദേഹമാണ്.
അവലംബങ്ങളും പുറംകണ്ണികളും
വർഗ്ഗം:തെലുഗു എഴുത്തുകാർ വർഗ്ഗം:തെലുഗു ജനത വർഗ്ഗം:1945-ൽ മരിച്ചവർ വർഗ്ഗം:1864-ൽ ജനിച്ചവർ
അൽഗോൾ 60
കമ്പ്യൂട്ടർ പ്രോഗ്രാമിംഗ് ഭാഷകളുടെ അൽഗോൾ കുടുംബത്തിലെ അംഗമാണ് അൽഗോൾ 60 (ALGOL 60) (അൽഗൊരിറ്റിക് ഭാഷ 1960 എന്നതിന്റെ ചുരുക്കരൂപം). ഇത് അൽഗോൾ 58 നെ പിന്തുടുർന്നുവന്നു, ഇത്  എന്നീ രണ്ട് കോഡ് ബ്ലോക്കുകൾ അവതരിപ്പിച്ചു. ശബ്‌ദകോശപരമായ സാദ്ധ്യതകളോടെ കൂട്ടിചേർത്ത ഫങ്ഷൻ നിർവചനങ്ങൾ നടപ്പിലാക്കിയ ആദ്യത്തെ ഭാഷയാണ് അൽഗോൾ 60. ഇത് മറ്റ് പ്രോഗ്രാമിംഗ് ഭാഷകളായ സിപിഎൽ, സിമുല, ബിസിപിഎൽ, ബി, പാസ്കൽ, സി എന്നിവയുടെ ഉദയത്തിന് കാരണമായി.
പാസ്കൽ വികസിപ്പിക്കാൻ പോകുന്നതിന് മുമ്പ് നിക്കോളസ് വിർത്ത് അദ്ദേഹത്തിന്റെ സ്വന്തം അൽഗോൾ ഡബ്ല്യൂ (ALGOL W) അടിസ്ഥാനമാക്കി അൽഗോൾ 60 ചെയ്തു. അൽഗോൾ ഡബ്ല്യൂ അടുത്ത തലമുറ അൽഗോൾ ആയി ഉദ്ദേശിച്ചിട്ടുള്ളത്, എന്നാൽ വൃത്തിയാക്കപ്പെട്ടതും ലളിതവുമായ അൽഗോൾ 60 യെ അപേക്ഷിച്ച് അത് കൂടുതൽ സങ്കീർണവും പുരോഗമിച്ചതുമാണ്. ഔദ്യോഗികമായി അൽഗോൾ പതിപ്പുകൾ നാമകരണം ആദ്യം പ്രസിദ്ധീകരിച്ച വർഷം നൽകി. അൽഗോൾ 68 ൽ അൽഗോൾ 60 ൽ നിന്നും വളരെ വ്യത്യസ്തമാണ്. അൽഗോൾ 60 യുടെ വകഭേദങ്ങളെ പൊതുവെ "അൽഗോൾ" എന്ന് വിളിക്കുന്നു.
ചരിത്രം
അമേരിക്കയിലും യൂറോപ്പിലും ഗവേഷണത്തിനായി ശാസ്ത്രജ്ഞന്മാരാണ് ആണ് കൂടുതലായും അൽഗോൾ 60 ഉപയോഗിച്ചത്. കൊമേഴ്സ്യൽ ആപ്ലിക്കേഷനുകളുടെ ഉപയോഗം അതിന്റെ നിർവചനത്തിൽ സ്റ്റാൻഡേർഡ് ഇൻപുട്ട് / ഔട്ട്പുട്ട് സൗകര്യങ്ങളുടെ അഭാവം മൂലം വലിയ കമ്പ്യൂട്ടർ വെണ്ടർമാർക്ക് ഈ ഭാഷയിൽ താല്പര്യമില്ലാത്തതായിരുന്നു. അൽഗോൾ 60 എന്നത് അൽഗൊരിതം പ്രസിദ്ധീകരണത്തിന്റെ സ്റ്റാൻഡേർഡായിരുന്നു, കൂടാതെ ഭാവിയിലെ ഭാഷാ വികസനത്തിൽ ശക്തമായ സ്വാധീനം ചെലുത്തി.
ജോൺ ബാക്കസ് പ്രോഗ്രാമിങ് ഭാഷകൾ വിവരിക്കുന്ന ബാക്കസ് ഫോം രീതി വികസിപ്പിച്ചെടുത്തു പ്രത്യേകിച്ച് അൽഗോൾ 58 ന് വേണ്ടി. പീറ്റർ നൗർ അൽഗോൾ 60 യ്ക്കും പിന്നീട് ഡൊണാൾഡ് ക്യുത്തിന്റെ നിർദ്ദേശപ്രകാരം ബാക്കസ്-നൗർ ഫോം എന്ന് പുനർനാമകരണം ചെയ്യപ്പെട്ടു.
പീറ്റർ നൗർ: "അൽഗോൾ ബുള്ളറ്റിന്റെ എഡിറ്റർ എന്ന നിലയിൽ ഭാഷയുടെ അന്താരാഷ്ട്ര ചർച്ചകളിൽ ഞാൻ ആകർഷിക്കപ്പെട്ടു, നവംബർ 1959 ൽ യൂറോപ്യൻ ഭാഷാ രൂപകല്പര സംഘത്തിൽ അംഗമായി തിരഞ്ഞെടുക്കപ്പെട്ടു. 1960 ജനുവരിയിൽ പാരിസിലെ സമ്മേളനത്തിന്റെ ഫലമായുണ്ടാക്കിയ അൽഗോൾ 60 റിപ്പോർട്ടിലെ എഡിറ്ററായിരുന്നു ഞാൻ."
പാരീസിൽ നടന്ന കൂടിക്കാഴ്ചയിൽ താഴെപ്പറയുന്നവർ പങ്കെടുത്തു. (ജനുവരി 11 മുതൽ 16 വരെ):
തിരുമാൽ വളവൻ
സെൽവരാജ് തിരുമാൽ വളവൻ (ജനനം: നവംബർ 27, 1970, ചെന്നൈ, തമിഴ്നാട്) ഇന്ത്യയിൽ നിന്നുള്ള ഒരു മുൻ ഫീൽഡ് ഹോക്കി മിഡ്ഫീൽഡർ ആണ്. 1997 ഫെബ്രുവരിയിൽ പോളണ്ടിനെതിരായ പുരുഷന്മാരുടെ ദേശീയ ടീമിൽ അന്താരാഷ്ട്രതലത്തിൽ അരങ്ങേറ്റം കുറിച്ചു. 2000 -ൽ ആസ്ട്രേലിയയിലെ സിഡ്നിയിൽ നടന്ന ഒളിമ്പിക്സിൽ വലവനാണ് സ്വന്തം രാജ്യത്തിന് വേണ്ടി പ്രതിനിധാനം ചെയ്തത്. അവിടെ ഇന്ത്യ ഏഴാം സ്ഥാനത്തായിരുന്നു .ഒരു ഹോക്കി കുടുംബത്തിൽ നിന്നാണ് അദ്ദേഹം വരുന്നത്. മുൻ അന്തർദേശീയ താരം എം പി മുരുഗേഷിന്റെ മരുമകനാണ്. സ്റ്റേറ്റ് ബാങ്ക് ഓഫ് ഇന്ത്യക്ക് വേണ്ടി പിതാവ് സെൽവരാജ് കളിച്ചു. സഹോദരൻ തിരുഗ്നം ഇപ്പോൾ മദ്രാസ് പോർട്ട് ട്രസ്റ്റിനുവേണ്ടിയാണ് കളിക്കുന്നത്. സെൽവരാജ് തിരുമല വലവൻ ഇപ്പോൾ തമിഴ്നാടിന്റെ ഇന്ത്യൻ ബാങ്ക് ടീമിന്റെ സെമിഫൈനലിൽ സ്ഥാനം നേടിയിട്ടുണ്ട്. ഹോക്കിയുടെ മികച്ച പ്രകടനത്തിന്,1999-2000 വർഷത്തിൽ തമിഴ്നാട് മുഖ്യമന്ത്രിയുടെ സ്പോർട്സ് അവാർഡ് ലഭിച്ചു. ദേശീയതലത്തിൽ 1999 മാർച്ചിൽ ജമ്മുവിൽ ഹൈദരാബാദിൽ നടന്ന ദേശീയ ടൂർണമെന്റിൽ ദേശീയ ചാമ്പ്യൻഷിപ്പ് നേടി ടീം രണ്ടാം സ്ഥാനത്ത് പൂർത്തിയാക്കി. 1997 മെയ് ബാംഗ്ലൂരിൽ നടന്ന ദേശീയ ടൂർണമെന്റിൽ രണ്ടാം സ്ഥാനത്ത് എത്തിയിരുന്നു. 2002 ഡിസംബറിലും ഹൈദരാബാദ്, 1997 ജൂൺ - ബംഗളൂറിലും അദ്ദേഹം പങ്കുചേർന്നു. സെൽവരാജ് തിരുമാൽ വളവൻ, മുരുഗപ്പ എന്നിവർ 1998 ജൂലൈയിൽ ചെന്നൈ ഗോൾഡ് കപ്പിൽ പങ്കെടുത്തു (സെമി ഫൈനലിൽ പരാജയപ്പെട്ടു).
മറ്റ് പ്രൊഫഷണൽ ഹോക്കി കളിക്കാരെപ്പോലെ അദ്ദേഹം ഒരിക്കലും വിദേശ ക്ലബ്ബുകൾക്കായി കളിച്ചിട്ടില്ല. സെൽവരാജ് തിരുമല വലവൻ172 അന്താരാഷ്ട്ര മത്സരങ്ങളിൽ കളിച്ചിട്ടുണ്ട്.1997 ൽ പോളണ്ടിനെതിരെ അന്താരാഷ്ട്രതലത്തിൽ അരങ്ങേറ്റം നടത്തി. ടൂർണമെന്റ് ചെന്നൈയിൽ നടത്തിയപ്പോൾ ഇന്ത്യ 2-0 എന്ന സ്കോറിൽ വിജയിച്ചു. അദ്ദേഹം കളിച്ചിട്ടുള്ള മറ്റു പല അന്താരാഷ്ട്ര ടൂർണമെന്റുകളും ആണ്:
അവലംബം
വർഗ്ഗം:1970-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ വർഗ്ഗം:ഇന്ത്യൻ പുരുഷ ഹോക്കി താരങ്ങൾ വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ
ചാരപ്പൂണ്ടൻ
ചാരപ്പൂണ്ടന് ആംഗല ഭാഷയിൽ large cuckooshrike എന്നാണു പേര്. ശാസ്ത്രീയ നാമംCoracina macei എന്നാണ്. അവ മുഖ്യമായും പ്രാണികളെയാണ് ഭക്ഷിക്കുന്നത്.
രൂപവിവരണം
ദേഹത്തിനു നരച്ച നിറമാണ്. പൂവനും പിടയ്ക്കും കാഴ്ചയിൽ വ്യത്യാസമുണ്ട്. ആൺ പക്ഷിയ്ക്ക് കൊക്കു തൊട്ട് കണ്ണു വരെ കറുത്ത അടയാളമുണ്ട്. പിടയ്ക്ക് ഈ അടയാളം വ്യക്തമല്ല. കൊക്ക് തടിച്ചതും വലിപ്പം ഉള്ളതുമാണ്. പിടയുടെ അടിവശത്ത് കുറുകെ കറുത്ത വരകളുണ്ട്. പൂവന് ഈ വരകളില്ല. ഇവ വിശ്രമിക്കുമ്പോൾ ചിറകുകൾ ചെറുതായി അടക്കുകയും തുറക്കുകയും ചെയ്തുകൊണ്ടിരിക്കും. ഇവ വൃക്ഷങ്ങളിലാണ് അധികവും ഉണ്ടാവുക.
ചിത്രശാല
വർഗ്ഗം:കേരളത്തിലെ പക്ഷികൾ
നൂമിസ്മാറ്റിക്സ്
നാണയങ്ങളെയും കറൻസികളെയും കുറിച്ചുള്ള പഠനത്തിന് നൂമിസ്മാറ്റിക്സ് എന്ന് പറയുന്നു
സുരീന്ദർ സിങ്ങ് സോധി
ഇന്ത്യയിലെ ഒരു മുൻ ഫീൽഡ് ഹോക്കി താരമാണ് സുരീന്ദർ സിങ്ങ് സോധി. 16 വർഷത്തെ ഇടവേളയ്ക്കുശേഷം 1980 ഒളിമ്പിക് ഗെയിംസിൽ ഇന്ത്യക്ക് സ്വർണം നേടാൻ നിർണായക പ്രകടനം നടത്തിയ കളിക്കാരനാണ്‌ സുരീന്ദർ സിങ്ങ് സോധി.
നൂമിസ്മാറ്റിക്സ്
വിപുലമായ ഒരു വിജ്ഞാനശാഖയാണു നാണയവിജ്ഞാനീയം.ന്യൂമിസ്മാറ്റിക്സ് എന്നാണു ഇംഗ്ലീഷിൽ ഈ ശാഖയുടെ പേരു.നാണയങ്ങൾ,മെഡലുകൾ,കടലാസുകറൻസി എന്നിവയുടെ ശേഖരണവും ക്രമനിബന്ധമായ പഠനവുമാണു നാണയവിജ്ഞാനീയം.
വർഗ്ഗം:നൂമിസ്മാറ്റിക്സ്
സുരീന്ദർ സിങ്ങ് സോധി
സ്പെയിനിനെതിരെ നടന്ന ഫൈനലിൽ സുരീന്ദർ സിങ്ങ് സോധി ഇന്ത്യയ്ക്ക് മികച്ച തുടക്കം നൽകി. രണ്ടാം പകുതിയിൽ മൂന്നാം ഗോൾ മുന്നിൽ ഇന്ത്യ എത്തി . സുരീന്ദർ സിംഗ് സോധി ആയിരുന്നു ഇതിൽ 2 എണ്ണം നേടിയത്.എന്നാൽ സ്പെയ്നിന് 2 കളിക്കാനാവാത്ത ഗോളുകളോടെ ഗെയിം വിജയിച്ചു. സ്പെയിനിന്റെ ഇന്ത്യൻ താരം റെയ്നയ്ക്കൊപ്പം 6 മിനിറ്റ് മാത്രം ശേഷിക്കെ മുഹമ്മദ് ഷാഹിദ് ഒരു ഗോൾ നേടി.നാല്‌ മിനിറ്റ് മാത്രം ശേഷിക്കെ സ്പെഷലിസ്റ്റ് താരം ,മാൻ ഓഫ് ദ മാച്ച് ജുവാൻ അമാറ്റ് മറ്റൊരു ഗോൾ നേടി ഹാട്രിക്ക് പൂർത്തിയാക്കി.ഒടുവിൽ ഇന്ത്യ 4-3 എന്ന സ്കോറിൽ സ്വർണ്ണം കരസ്ഥമാക്കി. മുൻ മൽസരങ്ങളിൽ സുരീന്ദർ സിങ്ങ് സോധി, ടാൻസാനിയക്കെതിരെ 5 ഗോളുകൾ നേടി, ക്യൂബക്കെതിരായി 4 ഗോളുകൾ നേടി.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:ഒളിമ്പിക് സ്വർണമെഡൽ ജേതാക്കൾ വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
ഗാന്ധർവവേദം
സാമവേദത്തിന്റെ ഒരു ഉപവേദമാണ് ഗാന്ധർവവേദം. സംഗീത കലയെക്കുറിച്ചുള്ള അടിസ്ഥാനഗ്രന്ഥമാണ് ഇത് എന്ന് പറയപ്പെടുന്നു. സംഗീതത്തിനൊപ്പം, നൃത്തം നാടകം മുതലായവയുമായി ബന്ധപ്പെട്ട വേദവും ഇതുതന്നെയാണ്.
'ഗന്ധർവ' ശബ്ദത്തിന് സ്തുതിരൂപമോ ഗീതിരൂപമോ ആയ ഗാനസംബന്ധി എന്നർത്ഥം.സ്വർഗഗായകൻ എന്ന് പൊതുവായ അർത്ഥം.ആയതിനാൽ ഗാന്ധർവം എന്നപദം ഗാനസംബന്ധിയാവുന്നു.ഋക്,യജൂര്വേദങ്ങളിൽ നിന്ന് ഭിന്നമായി മന്ത്രോച്ചാരണരീതി സാമവേദത്തിൽ സപ്തസ്വരനിബദ്ധമായി ആരോഹണാവരോഹണക്രമങ്ങളോടെ സംഗീതശാസ്ത്രത്തിന്റെ അടിസ്ഥാനരൂപഭാവങ്ങളോടെയാണ് പ്രത്യക്ഷമാവുന്നത്.ഇതിനാലാണ് ഭാരതീയസംഗീതശാസ്ത്രത്തിന്റെ ഉത്ഭവം സാമവേദത്തിൽനിന്നാണെന്ന് കരുതപ്പെടുന്നത്.ആയതിനാൽ സ്വാഭാവികമായും ഗാന്ധർവം എന്ന സാമവേദീയമായ ഉപവേദം ഭാരതീയശാസ്ത്രീയസംഗീതത്തിന്റെ ആരംഭശാസ്ത്രമായി കണക്കാക്കാം.
പദോൽപ്പത്തി
ഹൈന്ദവ വിശ്വാസ പ്രകാരം സംഗീതത്തിന്റെ ദേവതയായ ഗന്ധർവൻ അറിവ് എന്ന അർഥം വരുന്ന 'വേദം' എന്നീ വാക്കുകൾ ചേർന്നതാണു ഗന്ധർവവേദം എന്ന വാക്ക്.
അവലംബം
വർഗ്ഗം:ഉപവേദങ്ങൾ
അരിങ്യർ അണ്ണാ മൃഗശാല
ചെന്നൈ വണ്ടല്ലൂറിൽ സ്ഥിതി ചെയ്യുന്ന ഒരു മൃഗശാലയാണ് അരിങ്യർ അണ്ണാ മൃഗശാല (English: Arignar Anna Zoological Park). വണ്ടല്ലൂർ മൃഗശാല എന്നും ഇത് അറിയപ്പെടുന്നു. ചെന്നൈ നഗരത്തിൽ നിന്ന് ഏതാണ്ട് 31 കി.മീ. തെക്കാണ് അരിങ്യർ അണ്ണാ മൃഗശാല. 1855 തുടങ്ങിയ ഈ മൃഗശാല ഇന്ത്യയിലെ ആദ്യ പൊതു മൃഗശാലയാണ്. ഈ മൃഗശാല സെന്റർ സൂ അതോറിറ്റി ഓഫ് ഇന്ത്യയിൽ അംഗമാണ്. 1,490 ഏക്കറാണ് ഇതിന്റെ വിസ്തീരണം. 2012 ലെ കണക്ക് പ്രകാരം വംശനാശ ഭീഷിണി നേരിടുന്ന 46 ജന്തു ഗണമുൾപ്പടെ 1,500 ൽ പരം ഗണത്തിൽ പെട്ട ജന്തുക്കൾ ഇവിടെയുണ്ട്.
ചിത്രശാല
വർഗ്ഗം:ഇന്ത്യയിലെ മൃഗശാലകൾ
അഴകൊത്ത മഹാദേവ ക്ഷേത്രം
പാലക്കാട്‌ ജില്ലയിലെ പ്രധാനപ്പെട്ട ശിവക്ഷേത്രങ്ങളിലൊന്നാണ് അഴകൊത്ത മഹാദേവ ക്ഷേത്രം. പാലക്കാട്‌ പട്ടണത്തിൽ നിന്നും തെക്ക് ഭാഗത്തായി പാലക്കാട്‌ -തൃശ്ശൂർ റൂട്ടിൽ, ദേശീയപാത-544 കടന്നു പോകുന്ന കുഴൽമന്ദം എന്ന പ്രദേശത്ത് ദേശീയ പാതയിൽ നിന്ന് രണ്ടു കിലോമീറ്റർ പടിഞ്ഞാറ് ഭാഗത്തായാണ് ഈ ക്ഷേത്രം സ്ഥിതിചെയ്യുന്നത്. പ്രധാനദേവത ഉഗ്രമൂർത്തിയായ ശിവനാണ്. കൂടാതെ തുല്യപ്രാധാന്യത്തോടെ മഹാവിഷ്ണുവും ഉപദേവതകളായി ഗണപതി, ശാസ്താവ്, ദുർഗ്ഗ, ഭദ്രകാളി ( തിരുമാന്ധാംകുന്നിലമ്മ സങ്കല്പം), നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. കോഴിക്കോട് സാമൂതിരി രാജ വക ആണ് ഈ ക്ഷേത്രം.
ഉത്സവങ്ങൾ
ധനു മാസത്തിലെ ആറാട്ടുത്സവം ആണ് പ്രധാന ഉത്സവം. . കുംഭ മാസത്തിലെ ശിവരാത്രിയും പ്രധാനമാണ്.
അവലംബം
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
രാമപാണിവാദൻ
സാഹിത്യത്തിലും ശാസ്ത്രത്തിലും ഒരേപോലെ പ്രതിഭ തെളിയിച്ച കേരളീയനാണ് രാമപാണിവാദൻ.കുഞ്ചൻ നമ്പ്യാരും രാമപാണിവാദനും ഒരാളാണെന്നു അഭിപ്രായമുണ്ട്. ഭാഷാചമ്പുക്കൾ എന്ന പുസ്തകത്തിൽ രാമപാണിവാദന്റെ ദൗർഭാഗ്യമഞ്ജരി എന്ന നാടകത്തെ ക്കുറിച്ച് ചിന്തിക്കുമ്പോൾ ഉള്ളൂർ കുഞ്ചനെ പോലെ പാണീവാദനും ഹാസ്യരസം കൈകാര്യ്ം ചെയ്തിട്ടുണ്ടെന്നും അതുകൊണ്ടുതന്നെ രണ്ടാളും ഒന്നുതന്നെ എന്നു സമർത്ഥിച്ചുകൊണ്ട് ഇങ്ങനെ പറയുന്നു.
""മണിപ്രവാളകവിതയെ പ്രകടമായി പരിഹസിക്കുന്ന ഒരു ഏകാങ്കനാടകമാണു് ദൌർഭാഗ്യ മഞ്ജരി. രാമപാണിവാദപ്രണീതമെന്നു പുറത്തെഴുതീട്ടുള്ളതും മൂന്നു ഹാസ്യകൃതികളടങ്ങീട്ടുള്ളതുമായ ഒരു താളിയോല ഗ്രന്ഥം ഈയിടയ്ക്കു കണ്ടുകിട്ടീട്ടുണ്ട്. ആ കൃതികളിൽ രണ്ടെണ്ണം സംസ്കൃതവും ഒന്നു ഭാഷയുമാകുന്നു. ഭാഷാ കൃതിയാണു് ദൌർഭാഗ്യമഞ്ജരി. അതിന്റെ ആരംഭമത്രേ അടിയിൽ ചേർക്കുന്നതു്. നാന്ത്യന്തേ തതഃ പ്രവിശ്യതി സൂത്രധാരഃ. സൂത്ര (പരിക്രമ്യ സപ്രശ്രയമഞ്ജലിം ബധ്വാ [അണിയറാ- മവലോക്യ)-ആർയ്യേ, ഇതസ്താവൽ. (പ്രവിശ്യ) നടീ-ഞാനിയഹ്മി. സൂത്ര-ആര്യേ നമ്മുടെ നാട്യപ്രയോഗം കാൺകയി- ലാഗ്രഹണീ പരിഷദേഷാ. എങ്കിൽ തുടങ്ങ്യതാം." ഇങ്ങനെ വേറെയും സംസ്ക്രതീകൃതഭാഷാരൂപങ്ങൾ അതിലുണ്ട്. ചില ശ്ലോകങ്ങൾ താഴെ ചേർക്കുന്നു.
"പാണ്ഡിത്യരാജ്യപരദേവത വെല് ക വൈല- ക്ഷണ്യങ്ങളൊക്കെ വിളയാടുക വിശ്വലോകേ; വർദ്ധിക്ക ദുർമ്മഹിമ ഭള്ളു കുളം വിശേഷാൽ ചന്ദ്രോദയേ ജലധിവീചികളെന്ന പോലെ." ഈ രാമപാമിവാദനെപ്പറ്റിയാണു് ഹാസ്യരസമെന്നാൽ എന്തെന്നറിഞ്ഞികൂടാത്ത കവിയെന്നും തന്നിമിത്തം കുഞ്ചനിൽനിന്നു ഭിന്നനെന്നും ചിലർ ശപഥം ചെയ്യുന്നതു്. " ഉള്ളൂർ തെന്റെ ഭാഷാ ചമ്പുക്കൾ എന്ന പുസ്തകത്തിൽ "രാമപാണിവാദന്റെ ഭാഗവതചമ്പു മറ്റൊരു മനോഹരമായ കാവ്യമാകുന്നു. രാമപാണിവാദൻ കൊല്ലം ഒൻപതാം ശതകത്തിന്റെ പൂർവ്വാർദ്ധത്തിൽ ജീവിച്ചിരുന്നു. ഭാഗവത ചമ്പുവിൽ ദശമസ്ക്കന്ധത്തിന്റെ ആരംഭം തുടങ്ങിയുള്ള കഥയാണ് പ്രതിപാദിക്കപ്പെടുന്നത്. മുചുകുന്ദമോക്ഷംവരെയുള്ള ഏഴു സ്തബകങ്ങളേ ഞാൻ കണ്ടിട്ടുള്ളൂ" എന്നു പ്രസ്താവിക്കുന്നു.
പതിനേഴോളം സ്തോത്രകാവ്യങ്ങളും അദ്ദേഹം രചിച്ചിട്ടുണ്ട്.
അവലംബം
വർഗ്ഗം:മലയാളകവികൾ
കാൾ റെയിൻഹോൾഡ് ഓഗസ്റ്റ് വുണ്ടർലിച്ച്
വലത്ത്‌|ലഘുചിത്രം|കാൾ റെയിൻഹോൾഡ് ഓഗസ്റ്റ് വുണ്ടർലിച്ച് കാൾ റെയിൻഹോൾഡ് ഓഗസ്റ്റ് വുണ്ടർലിച്ച് (4 ഓഗസ്റ്റ് 1815, സുൽസ് ആം നെക്കർ – 25 സെപ്റ്റംബർ 1877, ലെപ്സിഗ് ) ഒരു ജർമ്മൻ ഫിസിഷ്യനും പയനിയർ സൈക്യാട്രിസ്റ്റും മെഡിക്കൽ പ്രൊഫസറുമായിരുന്നു. സാധാരണ മനുഷ്യ ശരീര താപനില 37 °C (98.6 °F) ആണെന്ന് പറഞ്ഞതിന് പേരിലാണ് അദ്ദേഹം അറിയപ്പെടുന്നത് (ഇപ്പോൾ കൂടുതൽ കൃത്യമായി ഏകദേശം 36.8 °C (98.2 °F) ആണ് ശരീരതാപനില എന്നാണ് പറയുന്നത്).
അദ്ദേഹം ആദ്യം സ്റ്റട്ട്ഗാർട്ടിലെ വ്യാകരണ സ്കൂളിൽ ചേർന്നു, തുടർന്ന് പതിനെട്ടാം വയസ്സിൽ ട്യൂബിംഗൻ സർവകലാശാലയിൽ മെഡിക്കൽ പഠനം ആരംഭിച്ചു, അവിടെ 1837-ൽ അവസാന പരീക്ഷകൾ പൂർത്തിയാക്കി. 1838-ൽ അദ്ദേഹം സ്റ്റട്ട്ഗാർട്ടിലെ സെന്റ് കാതറൈൻസ് ഹോസ്പിറ്റലിൽ അസിസ്റ്റന്റായി പ്രവർത്തിക്കുകയും തന്റെ എംഡി തീസിസ് എഴുതുകയും ചെയ്തു. രണ്ട് വർഷത്തിന് ശേഷം അദ്ദേഹം ട്യൂബിംഗൻ സർവകലാശാലയിൽ ഇന്റേണൽ മെഡിസിനിൽ തന്റെ എംഡി ഹാബിലിറ്റേഷൻ എഴുതി.
1846-ൽ അദ്ദേഹത്തെ പ്രൊഫസറായും (ഓർഡന്റ്ലിഷർ പ്രൊഫസർ) ട്യൂബിംഗനിലെ ജനറൽ ആശുപത്രിയുടെ തലവനായും നിയമിച്ചു. നാല് വർഷത്തിന് ശേഷം അദ്ദേഹം ലെപ്സിഗ് യൂണിവേഴ്സിറ്റിയിലേക്ക് യൂണിവേഴ്സിറ്റി ഹോസ്പിറ്റലിലെ പ്രൊഫസറും മെഡിക്കൽ ഡയറക്ടറുമായി മാറി. അവിടെ അദ്ദേഹം രോഗനിർണയത്തിന്റെ കർശനമായ രീതിശാസ്ത്രവും രോഗികളുടെ അനുഭവപരമായ നിരീക്ഷണവും സംയോജിപ്പിച്ചുകൊണ്ട് ക്ലിനിക്കൽ പെഡഗോഗി അവതരിപ്പിച്ചു. പനി ഒരു രോഗമല്ല, മറിച്ച് ഒരു ലക്ഷണമാണെന്ന് പറഞ്ഞുകൊണ്ട് അദ്ദേഹം ആശുപത്രികളിൽ താപനില ചാർട്ടുകൾ അവതരിപ്പിച്ചു. അദ്ദേഹം ഉപയോഗിച്ച തെർമോമീറ്റർ ഒരടി നീളമുള്ളതാണെന്നും താപനില രേഖപ്പെടുത്താൻ 20 മിനിറ്റ് വേണ്ടിവന്നതായും റിപ്പോർട്ടുണ്ട്.
സൈക്യാട്രിയെക്കുറിച്ചും "നാഡീവ്യവസ്ഥയുടെ രോഗങ്ങളുടെ രോഗചികിത്സ" എന്ന വിഷയത്തിലുമുള്ള പ്രഭാഷണങ്ങൾക്ക് അദ്ദേഹം പ്രശസ്തനായിരുന്നു. വൃക്കയിൽ നിന്നുള്ള റിട്രോപെറിറ്റോണിയൽ രക്തസ്രാവം, ചുറ്റുമുള്ള ടിഷ്യൂകളിലേക്ക് ട്രാക്കുചെയ്യുന്നത് അടങ്ങുന്ന വളരെ അപൂർവമായ ഒരു സിൻഡ്രോം അദ്ദേഹം വിവരിച്ചു. ഇത് ദോഷകരമല്ലാത്ത അല്ലെങ്കിൽ മാരകമായ രോഗം മൂലമാകാം. 1871-ൽ, മാനസികരോഗാശുപത്രികളുടെ നിർമ്മാണത്തിനും രൂപകൽപ്പനയ്ക്കുമായി മെഡിസിൻ വകുപ്പിന്റെ സംഘടനാ കമ്മീഷനായി അദ്ദേഹത്തെ നിയമിച്ചു.
പുറം കണ്ണികൾ
വർഗ്ഗം:1877-ൽ മരിച്ചവർ വർഗ്ഗം:1815-ൽ ജനിച്ചവർ
കോപ്പാളർ
കാസർഗോഡ് ജില്ലയിൽ കോലം കെട്ടിയാടിവരുന്നവരാണ് കോപ്പാളർ. നളിക്കത്തായ സമുദായം എന്നാണ് ഇവർ അറിയപ്പെടുന്നത്. കുണ്ടാർചാമുണ്ഡി, കുഞ്ഞാർകുറത്തി, ധൂമാഭഗവതി, ഗുളിയൻ, കല്ലുരൂട്ടി, പടിഞ്ഞാറെച്ചാമുണ്ഡി, പഞ്ചുരുളി, അണ്ണപ്പഞ്ചുരുളി, കർക്കിടക തെയ്യമായ ഗളിഞ്ചൻ എന്നീ ദേവതകളുടെ തെയ്യങ്ങൾ കോപ്പാളരുടെ തെയ്യങ്ങളിൽ പ്രധാനപ്പെട്ടവയാണ്.
ഇതുംകൂടി കാണുക
തെയ്യം
വർഗ്ഗം:തെയ്യം കെട്ടുന്നവർ വർഗ്ഗം:സമുദായങ്ങൾ
പൊന്നുഞാവൽ
തീരെ അറിയപ്പെടാത്ത ഒരു സ്പീഷിസാണ് വല്ലമഞ്ചി അഥവാ പൊന്നുഞാവൽ. . വയനാട്ടിലും കേരള-കർണാടക അതിർത്തിയിലും കാണുന്നു. വംശനാശഭീഷണി നേരിടുന്ന ഒരു വൃക്ഷമാണ്. 800 മീറ്റർ വരെ ഉയരമുള്ള നിത്യഹരിതവനങ്ങളിൽ കാണപ്പെടുന്നു.
ഇതാ ഒരു സ്നേഹഗാഥ
1997 ൽ ക്യാപ്റ്റൻ രാജു സംവിധാനം ചെയ്ത്, വിക്രം, ലൈല നായിക നായകന്മാരായി അഭിനയിച്ച സിനിമയാണ് ഇതാ ഒരു സ്നേഹഗാഥാ. ക്യാപ്റ്റൻ രാജുവിന്റെ സംവിധാനത്തിൽ വന്ന ഒരേയൊരു ചിത്രമാണിത്.
പുറത്തേക്കുള്ള കണ്ണികൾ
വർഗ്ഗം:1997-ൽ പുറത്തിറങ്ങിയ മലയാളചലച്ചിത്രങ്ങൾ
ഹഗിയോഗ്രഫി
സന്ന്യാസികൾ, മഠാധിപതികൾ, വിശുദ്ധർ എന്ന് ഗണിക്കപ്പെടുന്നവർ, കന്യാസ്ത്രീകൾ, ഏതെങ്കിലും മതത്തിലെ പ്രധാനവ്യക്തികൾ എന്നിവരുടെയൊക്കെ ജീവചരിത്രങ്ങളൊക്കെ ഈ വിഭാഗത്തിൽ വരുന്നു.
വിവിധ സഭകൾ വിശുദ്ധരാക്കിയ വ്യക്തികളുടെ ജീവിതം, അവരുടെ അദ്ഭുതപ്രവൃത്തികൾ എന്നിവയിൽ ക്രിസ്ത്യൻ ഹഗിയോഗ്രഫി ശ്രദ്ധയൂന്നുമ്പോൾ മറ്റു മതങ്ങളും  അവരുടെ നേതാക്കൾ, ഗുരുവര്യർ, മറ്റു പ്രധാന വ്യക്തികൾ എന്നിവരുടെ ഹഗിയോഗ്രഫി ഗ്രന്ഥങ്ങൾ രചിച്ചുവന്നു.
കലിക (ചലച്ചിത്രം)
1980-ൽ ബാലചന്ദ്രമേനോന്റെ സംവിധാനത്തിൽ ഷീല, സുകുമാരൻ, ശ്രീനാഥ്, വേണു നാഗവള്ളി എന്നിവർ പ്രധാന വേഷങ്ങളിൽ അഭിനയിച്ച ഒരു ഭീതിജനക മലയാളചലച്ചിത്രമാണ് കലിക. മോഹനചന്ദ്രൻ എഴുതിയ അതേപേരിലുള്ള നോവലിന്റെ ചലച്ചിത്രാവിഷ്ക്കാരമായിരുന്നു ഈ ചലച്ചിത്രം. മലയാളത്തിലെ ആദ്യത്തെ മാന്ത്രിക നോവലാണ് മോഹനചന്ദ്രന്റെ കലിക എന്ന രചന.
ഇതും കാണുക
വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബാലചന്ദ്രമേനോൻ സംവിധാനം ചെയ്ത ചലച്ചിത്രങ്ങൾ വർഗ്ഗം:എ. സുകുമാരൻ ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ബാലചന്ദ്രമേനോൻ തിരക്കഥ എഴുതിയ ചലച്ചിത്രങ്ങൾ
നാഷണൽ യൂണിവേഴ്സിറ്റി ഓഫ് ലാവോസ്
ലാവോസിന്റെ തലസ്ഥാനമായ വിയന്റിയാനിലെ ഒരു സർവ്വകലാശാലയാണ് നാഷണൽ യൂണിവേഴ്സിറ്റി ഓഫ് ലാവോസ് ( NUOL ). അത് 1996-ൽ സ്ഥാപിതമായി. നിലവിലുള്ള മറ്റ് കോളേജുകളിൽ നിന്ന് ആണ് ഡിപ്പാർട്ട്‌മെന്റുകൾ അവിടേയ്ക്ക് കൊണ്ടുവന്നത്. നാഷണൽ യൂണിവേഴ്സിറ്റി ഓഫ് ലാവോസ് രാജ്യത്തെ ഏക ദേശീയ സർവ്വകലാശാലയാണ്. ലാവോസിൽ നിന്നുള്ള വിദ്യാർത്ഥികൾക്കൊപ്പം അന്തർദ്ദേശീയ  വിദ്യാർത്ഥികളെയും NUOL സ്വീകരിക്കുന്നു.
ചരിത്രം
ഡെമോക്രാറ്റിക് പീപ്പിൾസ് റിപ്പബ്ലിക് ഓഫ് ലാവോസ് പ്രധാനമന്ത്രി 1995 ജൂൺ 9 ആം തീയതി പുറപ്പെടുവിച്ച ഡിക്രി നമ്പർ 50/PM അനുസരിച്ച് നിരവധി മന്ത്രാലയങ്ങളുടെ മേൽനോട്ടത്തിലുള്ള ഉന്നത വിദ്യാഭ്യാസ സ്ഥാപനങ്ങളെ വിദ്യാഭ്യാസ മന്ത്രാലയത്തിന് കീഴിലുള്ള ഒരു സർവ്വകലാശാലയായി ലയിപ്പിച്ചാണ് നാഷണൽ യൂണിവേഴ്സിറ്റി ഓഫ് ലാവോസ് "NUOL" സ്ഥാപിതമായത്.
ഡോങ്‌ഡോക്ക് ക്യാമ്പസ് (കേന്ദ്രം), സോക്‌പാലുവാങ് ക്യാമ്പസ്(ഫാക്കൽറ്റി ഓഫ് എഞ്ചിനീയറിംഗ്), നബോംഗ് ക്യാമ്പസ്(അഗ്രികൾച്ചർ ഫാക്കൽറ്റി), ഡോണോക്കും ക്യാമ്പസ് (നിയമ ഫാക്കൽറ്റി), ടാഡ്‌തോംഗ് ക്യാമ്പസ് (ജലവിഭവങ്ങളുടെ ഫാക്കൽറ്റി) എന്നിവയുൾപ്പെടെ അഞ്ച് കാമ്പസുകളുള്ള ഒരു മൾട്ടി-ക്യാമ്പസ് ഘടനയാണ് NUOLൽ ഉള്ളത്. 13 ഫാക്കൽറ്റികൾ, 2 സ്ഥാപനങ്ങൾ (ഇൻസ്റ്റിറ്റ്യൂട്ട് ഓഫ് ലാവോ-ജപ്പാൻ ഹ്യൂമൻ റിസോഴ്‌സ് ഡെവലപ്‌മെന്റ് ഉം ഇൻസ്റ്റിറ്റ്യൂട്ട് ഓഫ് ചൈനീസ് കോൺഫിഷ്യസും), ഒരു സെൻട്രൽ ലൈബ്രറി, ആറ് സെന്ററുകൾ, ഒരു ചെറിയ ആശുപത്രി എന്നിവയും ഇതിൽ ഉൾപ്പെടുന്നു.
NUOL പ്രധാനപ്പെട്ട 4 റോളുകൾ വഹിക്കുന്നു: 1) ലാവോസിന്റെ സാമൂഹിക-സാമ്പത്തിക വികസനത്തിന് ആവശ്യമായ മേഖലകളിൽ ഉന്നത വിദ്യാഭ്യാസം നൽകുക എന്നതിൽ 2) പ്രകൃതി, സാമൂഹിക ശാസ്ത്രങ്ങളിൽ ഗവേഷണം നടത്തുന്നു എന്നതിൽ 3) രാജ്യത്തിന്റെ കലകളും സംസ്കാരവും പാരമ്പര്യങ്ങളും സംരക്ഷിക്കൽ എന്നതിൽ ; കൂടാതെ 4) സമൂഹത്തിന് അക്കാദമിക് സേവനങ്ങൾ നൽകുന്നു എന്നതിൽ. വൈവിധ്യമാർന്ന ബാച്ചിലർ ഡിഗ്രികൾക്ക്  ഇത് അറിയപ്പെടുന്നു; അതിന്റെ അക്കാദമിക് വിഭാഗങ്ങളിൾ ചില മാസ്റ്റർ ഡിഗ്രി പ്രോഗ്രാമുകളും ഡോക്ടറൽ ഡിഗ്രി പ്രോഗ്രാമുകളിലും നടത്തപ്പെടുന്നു.
1996 നവംബർ 5-ന് അതിന്റെ ആദ്യ അധ്യയന വർഷം ആരംഭിച്ചതിനുശേഷം, 2009-2010 അധ്യയന വർഷത്തിൽ വിദ്യാർത്ഥികളുടെ എണ്ണം 8,053ൽ (2,170 സ്ത്രീകളുൾപ്പെടെ) നിന്ന് 40,000ലേക്ക് ആയി ഉയർന്നു. തുടർന്ന്, രാജ്യത്തിന്റെ തൊഴിൽപരമായ മനുഷ്യശക്തി വർദ്ധിപ്പിക്കുക എന്ന നയം വന്നതു മുതൽ, അവിടെ ചേരുന്ന വിദ്യാർത്ഥികളുടെ എണ്ണം സമീപ വർഷങ്ങളിൽ ഏകദേശം 23,000 വിദ്യാർത്ഥികളായി കുറഞ്ഞു. നിലവിൽ, ലാവോസിലെ പ്രധാനവും പ്രധാനപ്പെട്ടതുമായ പൊതു സ്ഥാപനങ്ങളിലൊന്നായി NUOL അംഗീകരിക്കപ്പെട്ടിരിക്കുന്നു.
ഭാവിയിൽ ഡിജിറ്റൽ അധിഷ്‌ഠിത സർവ്വകലാശാല എന്ന നിലയിലേക്ക് സർവ്വകലാശാലയെ നവീകരിക്കുന്നതിനായി, ഐടി സെന്റർ 2002-ൽ സ്ഥാപിക്കപ്പെട്ടു, അവിടം NUOL-ന്റെ പ്രസിഡന്റിന്റെ നേരിട്ടുള്ള മേൽനോട്ടത്തിലായിരിക്കും പ്രവർത്തിക്കുക.
NUOL-ന്റെ ഐടി സെൻ്ററിന്റെ റോളുകൾ ഇവയൊക്കെയാണ്:
1) മുഴുവൻ സർവ്വകലാശാലയിലെയും ICT ഇൻഫ്രാസ്ട്രക്ചർ വികസിപ്പിക്കുകയും നിയന്ത്രിക്കുകയും ചെയ്യുക. 2)"ICT അധിഷ്ഠിത സമൂഹം" എന്ന ലക്ഷ്യത്തിലേക്ക് എത്തുന്നതിനു വേണ്ടി ICT മാനവ വിഭവശേഷി വികസിപ്പിക്കുക. 3) കമ്പ്യൂട്ടർ സയൻസ്, ICT മേഖലയിൽ ഗവേഷണം നടത്തുകയും അതിനെ പിന്തുണയ്ക്കുകയും ചെയ്യുക. 4) അക്കാദമിക് സേവനങ്ങൾ നൽകുക.
2004-2005 അധ്യയന വർഷത്തിൽ സർവ്വകലാശാല ഐസിടി വികസന പദ്ധതിക്ക് അനുസൃതമായി ഐസിടി സംവിധാനം ശക്തിപ്പെടുത്തുന്നതിന്, 2005-2010 ൽ അവിടുത്തെ ഐസിടി അടിസ്ഥാന സൗകര്യങ്ങൾ വികസിപ്പിക്കുന്നതിന് സ്വീഡിഷ് വികസന സഹകരണ ഏജൻസിയായ Sida-SAREC സഹായിച്ചിരുന്നു. സാങ്കേതികവിദ്യയുടെ മാറ്റത്തിനനുസരിച്ച് സർവകലാശാലയുടെ ഐസിടി വികസന പദ്ധതി എല്ലാ വർഷവും ക്രമീകരിക്കുകയോ മെച്ചപ്പെടുത്തുകയോ ചെയ്യുന്നുണ്ട്. എന്നിരുന്നാലും, വികസനങ്ങൾക്കുള്ള ബഡ്ജറ്റിന്റെ അഭാവം കാരണം ഇത് പ്രവർത്തനക്ഷമമാക്കുന്നതിൽ പ്രശ്നങ്ങൾ നേരിടുന്നുണ്ട്. അവിടെ നടക്കുന്ന മിക്ക  ഐസിടി സംബന്ധമായ വികസനപ്രവർത്തനങ്ങളും പുറത്തുനിന്നുള്ള പിന്തുണയുടേതാണ് നടത്തപ്പെടുന്നത്. 2011 മുതൽ, റിപ്പബ്ലിക് ഓഫ് കൊറിയയുടെ പിന്തുണയോടെ "ആസിയാൻ സൈബർ യൂണിവേഴ്സിറ്റി" എന്ന പ്രോജക്റ്റ് മൂലം, NUOL-ൽ ഇ-ലേണിംഗ് നടക്കുന്നു.
ഫാക്കൽറ്റികൾ
ലഘുചിത്രം| ലുവാങ് പ്രബാങ്ങിലെ കാമ്പസ് ലഘുചിത്രം| നാഷണൽ യൂണിവേഴ്സിറ്റി ഓഫ് ലാവോസിലെ (ഡോണോഖൂം കാമ്പസ്) FLPS വിദ്യാർത്ഥികൾ വിക്കിപീഡിയ ചർച്ച ചെയ്യുന്നു. ലഘുചിത്രം| വിക്കിപീഡിയ ശിൽപശാലയിൽ NUOL വിദ്യാർത്ഥികൾ നാഷണൽ യൂണിവേഴ്സിറ്റി ഓഫ് ലാവോസ് (NUOL) 13 ഫാക്കൽറ്റികൾ ഉൾക്കൊള്ളുന്നു:
ബാഹ്യ ലിങ്കുകൾ
വർഗ്ഗം:ലാവോസ്
ഹ്യൂമൺ റൈറ്റ് വാച്ച്
വർഗ്ഗം:മനുഷ്യാവകാശം വർഗ്ഗം:അന്താരാഷ്ട്ര സംഘടനകൾ
ഫ്ലോറ സാൻഡെസ്
ഒന്നാം ലോകമഹായുദ്ധത്തിൽ റോയൽ സെർബിയൻ ആർമിയിൽ അംഗമായി സേവനമനുഷ്ഠിച്ച ഒരു ബ്രിട്ടീഷ് വനിതയായിരുന്നു ഫ്ലോറ സാൻഡെസ് (സെർബിയൻ സിറിലിക്: Флора 22, 1876 ജനുവരി 24 - 1956 നവംബർ 24). ആ യുദ്ധത്തിൽ ഒരു സൈനികയായി ഔദ്യോഗികമായി സേവനമനുഷ്ഠിച്ച ഒരേയൊരു ബ്രിട്ടീഷ് വനിതയായിരുന്നു അവർ. തുടക്കത്തിൽ ഒരു സെന്റ് ജോൺ ആംബുലൻസ് സന്നദ്ധപ്രവർത്തകയായ അവൾ സെർബിയ രാജ്യത്തേക്ക് പോകുകയും അവിടെ സ്വാഗതം ചെയ്യപ്പെടുകയും ഔദ്യോഗികമായി സെർബിയൻ സൈന്യത്തിൽ ചേരുകയും ചെയ്തു. പിന്നീട് അവർക്ക് സർജന്റ് മേജർ പദവിയിലേക്കും യുദ്ധാനന്തരം ക്യാപ്റ്റനായും സ്ഥാനക്കയറ്റം നൽകി. ഏഴ് മെഡലുകൾ ബഹുമാനപദവിയായി നൽകിയിരുന്നു.
ആദ്യകാലജീവിതം
1876 ജനുവരി 22 ന് യോർക്ക്ഷെയറിലെ നെതർ പോപ്ലെറ്റണിൽ ഒരു ഐറിഷ് കുടുംബത്തിലെ ഇളയ മകളായി കൗണ്ടി കോർക്കിലെ വിച്ചർച്ചിന്റെ മുൻ റെക്ടറായ സാമുവൽ ഡിക്സൺ സാൻഡെസ് (1822–1914), സോഫിയ ജൂലിയ (നീ ബെസ്നാർഡ്) എന്നിവർക്ക് ഫ്ലോറ സാൻഡെസ് ജനിച്ചു. അവർക്ക് ഒൻപത് വയസ്സുള്ളപ്പോൾ, കുടുംബം സഫോൾക്കിലെ മാർലെസ്ഫോർഡിലേക്കും പിന്നീട് സർറേയിലെ ക്രോയ്ഡണിനടുത്തുള്ള തോൺടൺ ഹീത്തിലേക്ക് മാറി. കുട്ടിക്കാലത്ത് അവർക്ക് വിദ്യാഭ്യാസം ലഭിച്ചത് ഗൃഹാദ്ധ്യാപികയിലൂടെയാണ്.
തന്റെ ഒഴിവുസമയങ്ങളിൽ, സാൻഡെസ് 1907-ൽ സ്ഥാപിതമായ ഫസ്റ്റ് എയ്ഡ് നഴ്‌സിംഗ് യെമൻറിയിൽ (FANY) പരിശീലനം നേടി, എല്ലാ സ്ത്രീകളും ഉൾപ്പെട്ട ഒരു അർദ്ധസൈനിക സംഘടനയായി, പ്രഥമശുശ്രൂഷ, കുതിരസവാരി, സിഗ്നലിംഗ്, ഡ്രിൽ എന്നിവ പഠിച്ചു. 1910-ൽ അവർ ഫാനി വിട്ടു, മറ്റൊരു വിമതനായ മേബൽ സെന്റ് ക്ലെയർ സ്റ്റോബാർട്ടിനൊപ്പം, സ്ത്രീകളുടെ രോഗബാധിതരും മുറിവേറ്റവരുമായ കോൺവോയ് കോർപ്സിന്റെ രൂപീകരണത്തിൽ ചേർന്നു. 1912-ൽ ഒന്നാം ബാൽക്കൻ യുദ്ധസമയത്ത് സെർബിയയിലും ബൾഗേറിയയിലും കോൺവോയ് സേവനം കണ്ടു. 1914-ൽ ഒന്നാം ലോകമഹായുദ്ധം പൊട്ടിപ്പുറപ്പെട്ടപ്പോൾ, അവൾ ഒരു നഴ്‌സ് ആകാൻ സന്നദ്ധയായി, പക്ഷേ യോഗ്യതകളുടെ അഭാവം മൂലം നിരസിക്കപ്പെട്ടു.
പുറംകണ്ണികൾ
വർഗ്ഗം:1876-ൽ ജനിച്ചവർ വർഗ്ഗം:1956-ൽ മരിച്ചവർ വർഗ്ഗം:സ്ത്രീ സൈനികർ
ഡോൺ ബോസ്കോ കോളേജ്, അങ്ങാടിക്കടവ്
കണ്ണൂർ യൂണിവേഴ്സിറ്റിയുടെ കീഴിലുള്ള ഒരു കോളേജ് ആണ് ഡോൺ ബോസ്കോ കോളേജ് (Don Bosco College, Angadikadavu). ഈ കോളേജ് അങ്ങാടിക്കടവിലാണ് സ്ഥിതി ചെയ്യുന്നത്. ഈ കോളേജിന്റെ സഹോദരസ്ഥാപനമായ Don Bosco Arts and Science College ഈ കോളേജിന്റെ അടുത്ത്  സ്ഥിതി  ചെയ്യുന്നു. കേരളത്തിലെ ആദ്യത്തെ NAAC Accredited സ്വാശ്രയ കോളേജാണ്.
പുറത്തോട്ടുള്ള കണ്ണികൾ
കോളേജിന്റെ വെബ്‌സൈറ്റ്
ഇളംപള്ളൂർ ഗ്രാമപഞ്ചായത്ത്
കൊല്ലം ജില്ലയിൽ കൊല്ലം താലൂക്കിൽ സ്ഥിതിചെയ്യുന്ന ഒരു ഗ്രാമപഞ്ചായത്താണ് ഇളംപള്ളൂർ. വേലുത്തമ്പി ദളവ കുണ്ടറവിളംബരം നടത്തിയ സ്ഥലം ഇളംപള്ളൂർ ഗ്രാമപഞ്ചായത്തിലാണ്. ഇതിന്റെ സ്മാരകമായി ഒരു കൽമണ്ഡപം ദേവീക്ഷേത്രപരിസരത്തുണ്ട്. 2000 ഒക്ടോബറിലാണ് ഇളംപള്ളൂർ ഗ്രാമപഞ്ചായത്ത് നിലവിൽ വന്നത്.
അതിരുകൾ
പഞ്ചായത്തിന്റെ അതിരുകൾ കുണ്ടറ, എഴുകോൺ, കരീപ്ര, നെടുമ്പന, കോട്ടക്കര എന്നീ പഞ്ചായത്തുകളാണ്‌.
സ്ഥിതിവിവരക്കണക്കുകൾ
ജില്ല 					:	കൊല്ലം ബ്ലോക്ക് 			       :	മുഖത്തല ജനസംഖ്യ 			:	45427 പുരുഷന്മാർ 			:	22548 സ്ത്രീകൾ 			       :	22879 ജനസാന്ദ്രത 			:	 3244 സ്ത്രീ:പുരുഷ അനുപാതം 	:	1015 സാക്ഷരത 			:	80
അവലംബം
http://www.trend.kerala.gov.in/trend/main/Election2010.html http://lsgkerala.in/elampalloorpanchayat
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
നീൽ കമൽ സിംഗ്
നീൽ കമൽ സിംഗ് എന്നറിയപ്പെടുന്ന പങ്‍ഗംബാം നീലകോമോൾസിങ് (മാർച്ച് 1, 1955) മണിപ്പൂർ (ഇന്ത്യ) യുടെ ആദ്യ ഒളിമ്പിയൻ "എന്നാണ് അറിയപ്പെടുന്നത്. ലോസ് ആഞ്ചലസിലെ 1984 സമ്മർ ഒളിമ്പിക്സിൽ ഇന്ത്യൻ ഹോക്കിയിൽ അദ്ദേഹം പങ്കെടുത്തു.
അവലംബം
വർഗ്ഗം:1963-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ വർഗ്ഗം:ഇന്ത്യൻ പുരുഷ ഹോക്കി താരങ്ങൾ
വെള്ളിക്കുളങ്ങര
തൃശൂർ ജില്ലയിലെ കൊടകര ബ്ലോക്കിൽപ്പെട്ട മറ്റത്തൂർ പഞ്ചായത്തിന്റെ കിഴക്കേ ഭാഗത്തായി സ്ഥിതി ചെയ്യുന്ന ഒരു സ്ഥലമാണ് വെളളിക്കുളങ്ങര. മലയോര ഗ്രാമമായ വെളളിക്കുളങ്ങര സംഘകാലത്ത് കൊടുംകാടായിരുന്നു. വന്യമൃഗങ്ങള് കൊണ്ട് നിബഡമായ ഈ പ്രദേശം കാട്ടുവളളികള് പടര്പ്പില് വളളികളില് കുരുങ്ങകൾ ആടുന്ന എന്ന വാക്ക് ലോപിച്ചുണ്ടായ വാക്കാണ് വെളളിക്കുളങ്ങര എന്ന് പറയപ്പെടുന്നു. ജനപ്പെരുപ്പത്തിൽ വെളളിക്കുളങ്ങര വില്ലേജ് മുന്നിട്ട് നിൽക്കുന്നത് കാരണം വെളളിക്കുളങ്ങര പഞ്ചായത്ത് രൂപികരിക്കാൻ സർക്കാരിന്റെ മുൻപിൽ നിർദ്ദേശം ഉണ്ട്.
അതിരുകൾ
കിഴക്ക് കോടശ്ശേരി പഞ്ചായത്തും, തെക്ക് കോടശ്ശേരി മലകളും, പടിഞ്ഞാറ് കിഴക്ക് കോടാലിയും മറ്റും വടക്ക് ആനപ്പാന്തം, തച്ചൻപ്പുളളി തുടങ്ങി പറമ്പികുളം വരെ നീണ്ട് കിടക്കുന്ന വന്യവും നിബഢമായ മലനിരകളും പ്രദേശത്തിന്റെ അതിരുകളാണ്.
ചരിത്ര പ്രാധാന്യം
ലോകത്തിൽ ആദ്യമായി ഇൻക്ലെയർ സിസ്റ്റത്തിൽ പ്രവർത്തിക്കുന്ന തീവണ്ടി വെളളിക്കുളങ്ങരയുടെ ഹൃദയഭാഗത്തോടെ പോയതിന്റെ സ്മാരകങ്ങൾ ഇവിടെ കാണപ്പെടുന്നു.വെള്ളിക്കുളങ്ങരയിൽ ആണ് ലോകത്തിലെ ആദ്യത്തെ ഇൻക്ലെയർ  സംവിധാനം ഉപയോഗിച്ച്  ട്രെയിൻ  ഓടിച്ചത്
കൃഷി
ജില്ലയിലെ തന്നെ ഏറ്റവും വലിയ പഞ്ചായത്തായ മറ്റത്തൂരിന്റെ സാമ്പത്തിക കാര്യങ്ങളിൽ മുന്നിൽ നിൽക്കുന്ന വെളളിക്കുളങ്ങര വില്ലേജ്, റബ്ബർ കർഷകരും, വാഴ, മരച്ചീനി, നെല്ല്, തെങ്ങ്,കവുങ്ങ് തുടങ്ങിയകാർഷിക വിളകൾ കൊണ്ട് സമൃദ്ധമാണ്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
യാലു നദി
പദോല്പത്തി
നദിയുടെ പേരിന്റെ ഉത്ഭവത്തെക്കുറിച്ച് രണ്ട് സിദ്ധാന്തങ്ങൾ നൽകിയിട്ടുണ്ട്. ഒരു സിദ്ധാന്തം, മഞ്ചു ഭാഷയിൽ യാലു ഉല (ᠶᠠᠯᡠ ᡠᠯᠠ) യിൽ നിന്നാണ് ഈ പേര് ഉത്ഭവിച്ചത്. മഞ്ചു പദം യാലു (ᠶᠠᠯᡠ) എന്നതിന്റെ അർത്ഥം "രണ്ട് രാജ്യങ്ങൾ തമ്മിലുള്ള അതിർത്തി" എന്നാണ്. മന്ദാരിൻ ചൈനീസിൽ, യാലു യഥാർത്ഥ മഞ്ചു പദത്തെ സ്വരസൂചകമായി കണക്കാക്കുന്നു. എന്നാൽ യഥാർത്ഥത്തിൽ "താറാവ് പച്ച" എന്നാണ് അർത്ഥമാക്കുന്നത്. ഇത് ഒരു കാലത്ത് നദിയുടെ നിറമായിരുന്നുവെന്ന് പറയപ്പെടുന്നു. മറ്റൊരു സിദ്ധാന്തം, നദിയുടെ രണ്ട് മുകളിലെ ശാഖകളുടെ സംയോജനമാണ്. അവയെ യഥാക്രമം "鴨" (Yā അല്ലെങ്കിൽ Ap), "綠" (Lù അല്ലെങ്കിൽ R (അല്ലെങ്കിൽ n) ok) "എന്ന് വിളിക്കുന്നു.
കൊറിയൻ ഭാഷയുടെ പുതുക്കിയ റൊമാനീകരണം അതിനെ അംനോക്ഗാംഗ് (Korean pronunciation: [amnok.k͈aŋ]; "Amnok River") എന്ന് എഴുതുന്നു. Revised Romanization of Hangeulഹംഗൂളിന്റെ പുതുക്കിയ റൊമാനീകരണം അതിനെ അപ്രോക്ഗാംഗ് (Korean pronunciation: [amnok.k͈aŋ]; "Aprok River") എന്ന് എഴുതുന്നു.
ഭൂമിശാസ്ത്രം
ചൈന-ഉത്തര കൊറിയ അതിർത്തിയിലെ പെയ്ക്തു പർവതത്തിൽ സമുദ്രനിരപ്പിൽ നിന്ന് 2500 മീറ്റർ ഉയരത്തിൽ നിന്ന് നദി തെക്ക് ഹെയ്‌സാനിലേക്ക് 130 കിലോമീറ്റർ വടക്കുപടിഞ്ഞാറായി ലിൻജിയാങ്ങിലേക്ക് ഒഴുകുന്നു. തുടർന്ന് കൂടുതൽ തെക്ക് വഴി 300 കിലോമീറ്റർ സഞ്ചരിച്ച് കൊറിയ ഉൾക്കടലിലേക്ക് ഒഴുകുന്നു. ഡാൻദോങ് (ചൈന),സിനുയിജു (ഉത്തര കൊറിയ). അതിർത്തിയിലുള്ള ചൈനീസ് പ്രവിശ്യകൾ ജിലിൻ, ലിയോണിംഗ് എന്നിവയാണ്.
795 കിലോമീറ്റർ (493 മൈൽ) നീളമുള്ള ഈ നദിക്ക് 30,000 കിലോമീറ്ററിലധികം ഭൂമിയിൽ നിന്ന് വെള്ളം ലഭിക്കുന്നു. ചാലുജിൻ (장진; 長 津 江), ഹോച്ചോൺ (허천 강; 虛 川江), ടോംഗ്രോ (독로 강; 禿 Korea 江) കൊറിയയിൽ നിന്നുള്ള നദികൾ, ഐ നദി (അല്ലെങ്കിൽ ഐഹെ) (河), ചൈനയിൽ നിന്നുള്ള ഹുൻ (浑江) എന്നിവയാണ് യാലുവിന്റെ ഏറ്റവും പ്രധാനപ്പെട്ട പോഷകനദികൾ. നദി നീളം കൂടുതലായതിനാൽ ഇതിലൂടെ എളുപ്പത്തിൽ സഞ്ചരിക്കാനാവില്ല. നദിയുടെ മിക്ക ഭാഗങ്ങളും ശൈത്യകാലത്ത് തണുത്തുറയുന്നതിനാൽ കാൽനടയായി കടന്നുപോകാൻ സാധിക്കും.
യാലു നദിയുടെ ആഴം ഹെയ്‌സന്റെ (1 മീറ്റർ) കിഴക്ക് ഭാഗത്തുള്ള കൂടുതൽ ആഴം കുറഞ്ഞ ഭാഗങ്ങളിൽ നിന്ന് മഞ്ഞക്കടലിനടുത്തുള്ള നദിയുടെ ആഴമേറിയ ഭാഗങ്ങളിലേക്ക് (2.5 മീറ്റർ) വ്യത്യാസപ്പെടുന്നു. ബേർഡ് ലൈഫ് ഇന്റർനാഷണൽ തിരിച്ചറിഞ്ഞ അമ്രോക്ക് റിവർ എസ്റ്റ്യൂറി ഇമ്പോർട്ടന്റ് ബേർഡ് ഏരിയയുടെ പ്രദേശമാണ് ഈ നദീമുഖം.
205 ഓളം ദ്വീപുകൾ യാലുവിലാണ്. 1962-ലെ ഉത്തര കൊറിയയും ചൈനയും തമ്മിലുള്ള അതിർത്തി ഉടമ്പടി ദ്വീപുകളെ വിഭജിച്ചു. അതനുസരിച്ച് ഓരോ ദ്വീപിലും വംശീയ വിഭാഗം താമസിക്കുന്നു. ഉത്തര കൊറിയയുടെ കൈവശമുള്ളത് 127 ഉം ചൈനയ്ക്ക് 78 ഉം ആണ്. വിഭജന മാനദണ്ഡം കാരണം, ഹ്വാങ്‌ഗം‌പ്യോംഗ് ദ്വീപ് പോലുള്ള ചില ദ്വീപുകൾ ഉത്തര കൊറിയയുടേതാണെങ്കിലും ചൈനയുടെ നദിയുടെ ഭാഗമാണ്.
പുറത്തേക്കുള്ള കണ്ണികൾ
വർഗ്ഗം:ഏഷ്യയിലെ അന്താരാഷ്ട്രനദികൾ വർഗ്ഗം:ഉത്തര കൊറിയയിലെ നദികൾ
കണ്ണകി (ചലച്ചിത്രം)
ജയരാജ്‌ സംവിധാനം ചെയ്ത് 2001 ൽ പുറത്തിറങ്ങിയ മലയാള ചലച്ചിത്രമാണ് കണ്ണകി, ലോകപ്രശസ്തനായ നാടകകൃത്ത് വില്ല്യം ഷേക്സ്പിയറുടെ  ആന്റണി ആന്റ് ക്ലിയോപാട്ര എന്ന നാടകത്തിൻറെ കഥയെ ആസ്പദമാക്കിയാണ് ജയരാജ് കണ്ണകി  ഒരുക്കിയത്. ഷേക്‌സ്പിയറിന്റെ ആന്റണി ആന്റ് ക്ലിയോപാട്ര എന്ന നാടകത്തിന്റെ സ്വതന്ത്ര ചലച്ചിത്രാവിഷ്‌ക്കാരമാണ് ചിത്രം. കോഴിപ്പോരിന്റെ വിശാലമായ ദൃശ്യത്തോടെയാണ്‌ കണ്ണകി ആരംഭിക്കുന്നത്‌. ബദ്ധശത്രുക്കളായ ചോമയും(സിദ്ധിക്‌) കൗണ്ടറും (മനോജ്‌.കെ.ജയൻ) അഞ്ചുവർഷങ്ങൾക്കുശേഷം കോഴിപ്പോരിനുവേണ്ടി എത്തുന്നു. ചോമയുടെ കോഴിയെ പരിശീലിപ്പിച്ചത്‌ അവന്റെ വിശ്വസ്തനും, അനുയായിയുമായ മാണിക്യനാണ്‌ (ലാൽ). കോഴിപ്പോരിൽ വിജയിക്കുന്ന മാണിക്യനെ കാണണമെന്ന്‌ ഒറ്റയ്‌ക്കു താമസിക്കുന്ന മന്ത്രവാദിയെന്ന ദുഷ്‌പേരുളള കണ്ണകി(നന്ദിതാദാസ്) ആഗ്രഹിക്കുന്നു. കണ്ണകിയുമായി അടുക്കുന്ന മാണിക്യൻ അവിടെതന്നെ കഴിയാൻ നിർബന്ധിതനാവുന്നു. ചോമ തന്റെ പെങ്ങളായ കുമുദത്തെ (ഗീതുമോഹൻദാസ്‌) വിവാഹം കഴിക്കാൻ മാണിക്യനെ നാട്ടുകൂട്ടത്തിന്റെ മുന്നിൽവച്ച്‌ നിർബന്ധിക്കുന്നു. പക്ഷേ, മാണിക്യന്‌ കണ്ണകിയുടെ ആകർഷണവലയത്തിൽ നിന്ന്‌ മുക്തനാവാൻ കഴിയുന്നില്ല. കൗണ്ടർ കണ്ണകിയേയും, മാണിക്യനെയും പിരിക്കാൻ ചോമയുടെ പെങ്ങളെക്കൊണ്ട് അവളും മാണിക്യനും തമ്മിൽ ബന്ധമുണ്ടായിരുന്നു എന്ന് കണ്ണകിയെ തെറ്റിദ്ധരിപ്പിക്കുന്നു, കണ്ണകി തന്നെ ഉപേക്ഷിച്ചു പോയെന്നു അറിഞ്ഞ മാണിക്യൻ ആത്മഹത്യ ചെയ്യുന്നു, മാണിക്യൻ ആത്മഹത്യാ ചെയ്തതറിഞ്ഞ കണ്ണകി യും ഒടുവിൽ  ആത്മഹത്യാ ചെയ്യുന്നു.
അഭിനേതാക്കൾ
ലാൽ - മാണിക്യൻ
സിദ്ദിക്- ചോമ
മനോജ്‌ കെ ജയൻ- പൊള്ളാച്ചി കൗണ്ടർ
നന്ദിതാദാസ്- കണ്ണകി
ഗീതു മോഹൻദാസ്‌- കുമുദം
കല്പന- കനകമ്മ
വർഗ്ഗം:2001-ൽ പുറത്തിറങ്ങിയ ചലച്ചിത്രങ്ങൾ
കാരിയോഫില്ലേസീ
പിങ്ക് കുടുംബം അല്ലെങ്കിൽ കാർണേഷൻ കുടുംബം എന്നറിയപ്പെടുന്ന ഒരു സസ്യകുടുംബമാണ് കാരിയോഫില്ലേസീ (Caryophyllaceae). എ പി ജി 3 വർഗ്ഗീകരണരീതി പ്രകാരം മറ്റു 33 കുടുംബങ്ങളടക്കം ദ്വിപത്രബീജികളിലെ കാരിയോഫില്ലേൽസ് നിരയിലാണ് കാരിയോഫില്ലേസിയേയും ഉൾപ്പെടുത്തിയിരിക്കുന്നത്. 81 ജനുസുകളിലായി ഏതാണ്ട് അറിയപ്പെടുന്ന 2625 സ്പീഷിസുകൾ ഉള്ള വലിയൊരു കുടുംബമാണിത്.
ഡയാന്തസ് ജനുസിന്റെ പഴയപേരായ കാരിയോഫൈല്ലസ് എന്ന പേരിൽ നിന്നാണ് ഈ കുടുംബത്തിന് കാരിയോഫില്ലേസീ എന്ന പേര് കിട്ടിയത്.
സിസ്റ്റമാറ്റിക്‌സ്
ഇപ്പോഴത്തെ സ്ഥിതിപ്രകാരം അമരാന്തേസിയും കാരിയോഫില്ലേസിയും അടുത്തബന്ധമുള്ള സഹോദരകുടുംബങ്ങളാണ്.
Formerly, Caryophyllaceae were considered the sister family to all of the remaining members of the suborder Caryophyllineae because they have anthocyanins, and not betalain pigments. However, cladistic analyses indicate Caryophyllaceae evolved from ancestors that contained betalain, reinforcing betalain as an accurate synapomorphy of the suborder.
This family is traditionally divided in three subfamilies:
The last, however, are a basal grade of rather primitive members of this family, not closely related, but simply retaining many plesiomorphic traits. Instead of a subfamily, most ought to be treated as genera incertae sedis, but Corrigiola and Telephium might warrant recognition as Corrigioleae. The Alsinoideae, on the other hand, seem to form two distinct clades, perhaps less some misplaced genera. Finally, the Silenoideae appear monophyletic at least for the most part, if some of the taxa misplaced in Alsinoideae are moved there; it may be that the name Caryophylloideae would apply for the revised delimitation.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ
ആലിംഗനം (ചലച്ചിത്രം)
പാട്ടുകൾ
എ.ടി. ഉമ്മർ സംവിധാനം ചെയ്ത ബിച്ചുതിരുമലയുടെ വരികളാണ് ഈ സിനിമയിലെ പാട്ടുകൾ
ചിത്രം കാണുവാൻ
ആലിംഗനം (1976)
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:ആലപ്പി ഷെരീഫ് തിരക്കഥയെഴുതിയ ചലച്ചിത്രങ്ങൾ വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ വർഗ്ഗം:ബിച്ചുതിരുമല-എ.ടി ഉമ്മർ ഗാനങ്ങൾ വർഗ്ഗം:വിൻസെന്റ് അഭിനയിച്ച മലയാളചലച്ചിത്രങ്ങൾ
അയണിവേലികുളങ്ങര
കൊല്ലം ജില്ലയിലെ കരുനാഗപ്പള്ളി താലൂക്കിലെ ഒരു ഗ്രാമമാണ് അയണിവേലികുളങ്ങര.
അവലംബം
http://www.census2011.co.in/data/town/628369-ayanivelikulangara-kerala.html
ചോളചഗട്ട്
ചോളചഗട്ട് കർണാടക സംസ്ഥാനത്തിലെ ബാഗൽകോട്ട് ജില്ലയിൽ (ബദാമി താലൂക്ക) ബദാമിക്ക് സമീപത്തായി സ്ഥിതിചെയ്യുന്ന ഒരു ഗ്രാമമാണ്. കൃഷ്ണ നദിയുടെ പോഷകനദിയായ മലപ്രഭ നദിയോരത്തായാണ് ഇത് സ്ഥിതി ചെയ്യുന്നത്. ബനാശങ്കരി, വീരഭദ്രേശ്വര എന്നിവർക്കായി സമർപ്പിക്കപ്പെട്ടിരിക്കുന്ന പ്രസിദ്ധങ്ങളായ രണ്ട് ഹൈന്ദവക്ഷേത്രങ്ങൾ ഇവിടെയുണ്ട്. വെറ്റിലക്കൊടിത്തോട്ടങ്ങൾ, ഗ്രാമ്പു-മുളകു തോട്ടങ്ങൾ, വാഴത്തോട്ടങ്ങൾ എന്നിവക്ക് പേരുകേട്ടതാണ് ഈ സ്ഥലം.
അവലംബം
വർഗ്ഗം:കർണാടകത്തിലെ ഗ്രാമങ്ങൾ
മഹാനായ മാർ ആബാ
കിഴക്കിന്റെ സഭയുടെ കാതോലിക്കോസ്-പാത്രിയർക്കീസായിരുന്നു മഹാനായ മാർ ആബാ അഥവാ മാർ ആവാ ഒന്നാമൻ.
കിഴക്കിന്റെ സഭയുടെ എക്കാലത്തെയും ഏറ്റവും പ്രഗത്ഭരായ പരമാദ്ധ്യക്ഷന്മാരിൽ ഒരാളായാണ് മാർ ആബാ ഗണിക്കപ്പെടുന്നത്. പേർഷ്യൻ, റോമൻ സാമ്രാജ്യങ്ങൾ തമ്മിലുള്ള യുദ്ധങ്ങളും സസ്സാനിദ് പേർഷ്യൻ, ബൈസന്റൈൻ ഭരണാധികാരികൾ തങ്ങളുടെ ഭരണമേഖലയിലെ സഭയുടെ ഭരണത്തിൽ ഇടപെടലുകൾ നടത്താൻ തുനിഞ്ഞതും സഭയ്ക്കും ക്രൈസ്തവർക്കും കടുത്ത വെല്ലുവിളി ഉയർത്തിയിരുന്ന കാലത്താണ് ഇദ്ദേഹം കാതോലിക്കോസ് ആയി പ്രവർത്തിച്ചത്. ഈ പ്രതിസന്ധികൾക്കിടയിലും സഭയുടെ ഐക്യത്തിനും സുസജ്ജമായ ഭരണ ക്രമീകരണത്തിനും ഇടവരുത്താൻ മാർ ആബായ്ക്ക് സാധിച്ചു. മത, സാമുദായിക, ദേശീയ ഭേദങ്ങൾക്ക് അപ്പുറം നിരവധി അനുയായികൾ ഇദ്ദേഹത്തിന് ഉണ്ടായിരുന്നു. സെലൂക്യാ-ക്ടെസിഫോണിൽ സഭയ്ക്ക് ഒരു വേദപഠനശാല തുടങ്ങിയതും പൗരസ്ത്യ സുറിയാനി ആചാരക്രമത്തിൽ പുരാതനമായ അദ്ദായി മാറി കൂദാശാക്രമത്തിന് പുറമേ തിയദോറിന്റെയും നെസ്തോറിയസിന്റെയും കൂദാശാക്രമങ്ങൾ അവതരിപ്പിച്ചതും ഇദ്ദേഹമാണെന്ന് വിശ്വസിക്കപ്പെടുന്നു.
ജനനവും ക്രിസ്തുമതവിശ്വാസവും റോമാ സാമ്രാജ്യത്തിലേക്കുള്ള സഞ്ചാരവും
സസ്സാനിദ് പേർഷ്യയിലെ ബേഥ് അരമായെ പ്രവിശ്യയിലെ ഹാലയിൽ പേർഷ്യൻ വംശജരായ സൊറോവാസ്ട്രിയൻ കുടുംബത്തിലാണ് ആബാ ജനിച്ചത്. ബേഥ് ഗാർമായ് പ്രവിശ്യയുടെ ഭരണാധികാരിയുടെ കാര്യദർശി ആയി ഇദ്ദേഹം പ്രവർത്തിച്ചു. ക്രിസ്തുമതത്തിൽ ആകൃഷ്ടനായി ഈ ഉദ്യോഗം അവസാനിപ്പിച്ച ഇദ്ദേഹം ഹിർത്ത എന്ന സ്ഥലത്ത് വെച്ച് മാമ്മോദീസ സ്വീകരിച്ചു. ഇതിനേത്തുടർന്ന് നിസിബിസിലേക്ക് പോയി അവിടത്തെ വേദപഠനകേന്ദ്രത്തിൽ ചേർന്ന് പഠിച്ചു. പിന്നീട് കിഴക്കൻ റോമാ (ബൈസന്റൈൻ) സാമ്രാജ്യത്തിലേക്ക് പോയ ഇദ്ദേഹം എദേസ്സയിൽ എത്തിച്ചേർന്നു. അവിടെ വെച്ച് തോമസ് എന്നയാളെ സുഹൃത്തും സഹചാരിയുമായി കണ്ടെത്തി. അദ്ദേഹത്തിൽ നിന്നാണ് ആബാ ഗ്രീക്ക് ഭാഷ പഠിച്ചത്. ബൈസന്റൈൻ സാമ്രാജ്യത്തിലൂടെ വ്യാപകമായി സഞ്ചരിച്ച ഇദ്ദേഹം, ജറുസലെം, കോൺസ്റ്റാന്റിനോപ്പിൾ, ഈജിപ്ത് എന്നീ പ്രദേശങ്ങൾ സന്ദർശിച്ചു. ഇവിടങ്ങളിലെല്ലാം നിരവധി ശിഷ്യരെ നേടാൻ ഇദ്ദേഹത്തിനായി. അലക്സാണ്ട്രിയയിൽ, കോസ്മാസ് ഇൻഡിക്കോപ്ല്യൂസ്റ്റസ് എന്നറിയപ്പെട്ടിരുന്ന എഴുത്തുകാരനായ വ്യാപാരിയും അദ്ദേഹത്തിന്റെ ശിഷ്യരിലൊരാളായി. പാത്രിക്കിയോസ് എന്ന പേരിലാണ് ആബാ അവിടങ്ങളിൽ ഗ്രീക്ക് ഭാഷയിൽ അറിയപ്പെട്ടത് എന്ന് കോസ്മാസ് സാക്ഷ്യപ്പെടുത്തുന്നുണ്ട്.
ജസ്റ്റീനിയൻ ചക്രവർത്തിയുമായുള്ള ആശയവിനിമയം
മോപ്സുവേസ്ത്യായിലെ തിയദോറിന്റെ പ്രബോധനങ്ങൾ പഠിക്കുന്നതിലും പഠിപ്പിക്കുന്നതിലും ആബാ അതീവ തത്പരനായിരുന്നു. 525 നും 533 നും ഇടയിൽ ഇദ്ദേഹം കോൺസ്റ്റാന്റിനോപ്പിളിൽ ഉണ്ടായിരുന്ന കാലയളവിൽ ജസ്റ്റീനിയൻ ഒന്നാമൻ ചക്രവർത്തി തിയദോറിന്റെ പഠിപ്പിക്കലുകളെ തള്ളിപ്പറയാൻ ആബായെ നിർബന്ധിച്ചിരുന്നു. ഇതിനുവേണ്ടി പല തവണ ആബായെ അദ്ദേഹം നേരിൽ കണ്ട് സംസാരിച്ചു. എന്നാൽ ആബാ തന്റെ നിലപാടിൽ നിന്ന് പിന്മാറിയില്ല. റോമാ സാമ്രാജ്യത്തിലെ സഭയിൽ കൽക്കിദോൻ സൂനഹദോസ് അനുകൂലികളെയും ആ സൂനഹദോസിനെ എതിർത്ത് ഔദ്യോഗിക സഭാ സംവിധാനത്തിൽ നിന്ന് വിഘടിച്ചവരെയും പുനരൈക്യപ്പെടുത്താനും അങ്ങനെ സാമ്രാജ്യത്തിലെ ക്രൈസ്തവരെ ഒന്നിപ്പിക്കാനും ലക്ഷ്യമിട്ടിരുന്ന ജസ്റ്റീനിയൻ തിയദോറിനെയും അദ്ദേഹത്തിന്റെ കൃതികളെയും വേദവിപരീതമായി പ്രഖ്യാപിച്ച് നിരോധിക്കാൻ തയ്യാറെടുക്കുകയായിരുന്നു. നെസ്തോറിയസ് പിന്തുടർന്ന അന്ത്യോഖ്യൻ ക്രിസ്തുശാസ്ത്ര വീക്ഷണവും പദപ്രയോഗ ശൈലിയും തിയദോറിൽ നിന്ന് ഉൽഭവിച്ചതാണെന്ന അക്കാലത്തെ ധാരണയാണ് ജസ്റ്റീനിയനെ ഇതിന് പ്രേരിപ്പിച്ചത്.
സെലൂക്യാ-ക്ടെസിഫോണിൽ
അവിടെനിന്ന് മടങ്ങിയെത്തിയ ആബാ ഓഫ് നിസിബിസ് വേദപഠനകേന്ദ്രത്തിൽ ഒരു മ്‌പശ്ഖാനാ ആയി ചുമതലയേറ്റെടുത്തു. ബൈബിൾ വ്യാഖ്യാന അദ്ധ്യാപകനാണ് മ്‌പ്ശ്ഖാനാ. എദേസ്സയിലെ ക്വിയോർ ഉൾപ്പെടുത്തപ്പെടെ നിരവധി ശിഷ്യർ അവിടെ ആബായ്ക്ക് ഉണ്ടായി. പിന്നീട് പേർഷ്യൻ സാമ്രാജ്യ തലസ്ഥാനമായ സെലൂക്യാ-ക്ടെസിഫോണിലേക്ക് പോയ ഇദ്ദേഹം അവിടെയും നിരവധി ശിഷ്യന്മാരെ ആർജ്ജിച്ചു. അവരെ പഠിപ്പിക്കുകയും പരിശീലിപ്പിക്കുകയും ചെയ്തുകൊണ്ട് അവിടെ ഒരു വേദപഠനശാലയ്ക്ക് തുടക്കമിട്ടു. ഇതിനിടെയാണ് സെലൂക്യാ-ക്ടെസിഫോണിലെ കാതോലിക്കോസ് ആയ മാർ പൗലോസ് അന്തരിച്ചത്. അദ്ദേഹത്തിന്റെ പിൻഗാമിയായി 540ൽ മാർ ആബാ തിരഞ്ഞെടുക്കപ്പെട്ടു.
സാമൂഹിക ബന്ധങ്ങൾ
സെലൂക്യാ-ക്ടെസിഫോണിലെ കാതോലിക്കയായി അവരോധിതനായ മാർ ആബാ സസ്സാനിദ് ചക്രവർത്തിയായിരുന്ന ഖൊസ്രു ഒന്നാമനുമായി അതിനോടകം നല്ല ബന്ധം സ്ഥാപിച്ചുകഴിഞ്ഞിരുന്നു. ക്രിസ്തുമത വിശ്വാസം സാമ്രാജ്യത്തിലും അതിന് പുറത്തും പ്രചരിപ്പിക്കുന്നതിൽ ആബാ വളരെ ശ്രദ്ധവെക്കുകയും അതിൽ കുറേയധികം വിജയിക്കുകയും ചെയ്തു. ഇത് സൊറൊവാസ്ട്രിയൻ മതനേതൃത്തിന്റെ ശത്രുതയ്ക്ക് കാരണമായി. അവരിൽ ചിലർ ചക്രവർത്തിയുടെ സമക്ഷം ആബായ്ക്കെതിരേ ഉപജാപക പ്രവർത്തങ്ങൾ നടത്തിയെങ്കിലും ചക്രവർത്തിയുമായുള്ള സൗഹൃദം നിലനിർത്താൻ ആബായ്ക്ക് സാധിച്ചു.
എന്നാൽ പേർഷ്യൻ, ബൈസന്റൈൻ സാമ്രാജ്യങ്ങൾ തമ്മിലുള്ള സംഘർഷങ്ങൾ സജീവമായി തുടർന്നത് പേർഷ്യയിലെ ക്രൈസ്തവർക്ക് പ്രതിസന്ധി സൃഷ്ടിച്ചു. 541ൽ കോക്കസസ് മലനിരകളുടെ തെക്ക് ലാസിക് യുദ്ധങ്ങൾ പൊട്ടിപ്പുറപ്പെട്ടതിനുശേഷം പേർഷ്യയിൽ ക്രിസ്ത്യാനികൾക്കെതിരായ മതപീഡനം കൂടുതൽ സാധാരണമായി. ബൈസന്റൈൻ സാമ്രാജ്യത്തിൽ ക്രിസ്തുമതം ഔദ്യോഗിക മതം ആയിരുന്നതാണ് ഇതിന് പേർഷ്യയിലെ സൊറൊവാസ്ട്രിയർക്ക് പ്രേരണയായത്.
544ലെ സൂനഹദോസ്
മാർ ആബാ സഭാ പരമാദ്ധ്യക്ഷനായി സ്ഥാനമേറ്റപ്പോൾ കിഴക്കിന്റെ സഭ പതിനഞ്ച് വർഷമായി ഒരു ആഭ്യന്തര ഭിന്നത നേരിട്ടുകൊണ്ടിരിക്കുകയായിരുന്നു. പല വിദൂര പ്രദേശങ്ങളിലും ആളുകൾ താന്താങ്ങളുടെ മെത്രാന്മാരെ തിരഞ്ഞെടുത്ത് നിയോഗിച്ചിരിക്കുന്ന അവസ്ഥ നിലനിന്നിരുന്നു. ഈ പ്രതിസന്ധി പരിഹരിക്കാനായി മാർ ആബാ മുന്നിട്ടിറങ്ങി തർക്കം നിലനിൽക്കുന്ന പ്രദേശങ്ങൾ സന്ദർശിക്കുകയും ഐക്യത്തിനും വേണ്ടി സമവായവും ഉടമ്പടികളും രൂപീകരിക്കുകയും ചെയ്തു. ഇവ സ്ഥിരീകരിക്കാൻ 544ൽ ഒരു സൂനഹദോസ് ഇദ്ദേഹം വിളിച്ചുകൂട്ടി. മെർവ് മെത്രാസനത്തെ ഈ സൂനഹദോസിൽ പങ്കുചേർക്കാൻ എന്നാൽ ഇദ്ദേഹത്തിന് കഴിഞ്ഞില്ല. സെലൂക്യാ-ക്ടെസിഫോൺ പാത്രിയർക്കാസനത്തിന് കീഴിലുള്ള മെത്രാപ്പോലീത്തമാർ ഭാവിയിൽ ഔപചാരിക യോഗങ്ങളിൽ മാത്രമേ കാതോലിക്കാമാരെയും അപ്പിസ്കോപ്പാമാരെയും തിരഞ്ഞെടുക്കുകയുള്ളൂ എന്ന് ഈ സൂനഹദോസ് തീരുമാനിച്ചു. എന്നിരുന്നാലും, പേർഷ്യൻ ഭരണാധികാരികൾ ഉൾപ്പെടുത്തപ്പെടെയുള്ളവരുടെ ഇടപെടൽ മൂലം ഈ ഉടമ്പടി പിന്നീടുള്ള വർഷങ്ങളിൽ ഗണ്യമായി അട്ടിമറിക്കപ്പെട്ടു. ഖൊസ്രു ഒന്നാമൻ ചക്രവർത്തി ആബായുടെ പിൻഗാമിയായി മാർ യൗസേപ്പിനെ തിരഞ്ഞെടുത്ത് ഇതിന്റെ വലിയ ഉദാഹരണമാണ്.
ഈ സൂനഹദോസ് പ്രധാനപ്പെട്ട മറ്റ് ചില തീരുമാനങ്ങളും കൈക്കൊണ്ടിട്ടുണ്ട്. 451ൽ റോമാ സാമ്രാജ്യത്തിൽ നടന്ന കൽക്കിദോൻ സൂനഹദോസിന്റെ നിയമങ്ങൾ കിഴക്കിന്റെ സഭയിൽ ഈ സൂനഹദോസോടെ അംഗീകരിക്കപ്പെട്ടു. സഭയുടെ വിശ്വാസത്തിന്റെ ശരിയായ രൂപത്തെ സംബന്ധിച്ച് ആബാ തന്നെ വിശദമായി എഴുതുകയും സൂനഹദോസ് ഇത് അംഗീകരിക്കുകയും ചെയ്തു. സൂനഹദോസിന്റെ പല തീരുമാനങ്ങളും കിഴക്കിന്റെ സഭയുടെ പേർഷ്യൻ വ്യക്തിത്വം വെളിവാക്കുന്നതാണ്. അടുത്ത ബന്ധുക്കൾ തമ്മിലുള്ള വിവാഹം നിരോധിച്ചുകൊണ്ടുള്ള തീരുമാനവും ഈ സൂനഹദോസ് സ്വീകരിച്ചു. സൊറൊവാസ്ട്രിയൻ മതവിശ്വാസികളുടെ ഇടയിൽ ഉണ്ടായിരുന്ന ആചാരത്തിന്റെ പരസ്യമായ നിരോധനമായിരുന്നു ഇത്.
സാഹിത്യ സംഭാവനകൾ
ഗ്രീക്കിൽ നിന്ന് നിരവധി ഗ്രന്ഥങ്ങൾ സുറിയാനിയിലേക്ക് ഇദ്ദേഹം തർജ്ജമ ചെയ്തു. ദിയദോർ, തിയദോർ, നെസ്തോറിയസ് എന്നിവരുടെ കൃതികൾ ഉൾപ്പെടെയുള്ള പ്രധാന ഗ്രന്ഥങ്ങളുടെ സുറിയാനിലേക്കുള്ള വിവർത്തനം നടത്തിയത് ഇദ്ദേഹം നേരിട്ടോ ഇദ്ദേഹത്തിന്റെ മേൽനോട്ടത്തിലോ ആണ്. നെസ്തോറിയസ് രചിച്ചവയിൽ നിലവിൽ അവശേഷിക്കുന്ന ഏക പുസ്തകമായ ഹെറാക്ലൈഡ് ബസാർ പുസ്തകത്തിന്റെ വിവർത്തകൻ തന്റെ കൃതി സമർപ്പിച്ചിരിക്കുന്നത് മാർ ആബായുടെ പേരിലാണ്. ബൈബിൾ വ്യാഖ്യാനങ്ങൾ, പ്രബോധനങ്ങൾ, സൂനഹദോസ് സംബന്ധിയായ ലേഖനങ്ങൾ തുടങ്ങി നിരവധി മൂലകൃതികൾ ആബായുടേതായ് ഉണ്ട്. ഇവയിൽ ഭൂരിഭാഗവും ഇന്ന് നിലനിൽക്കുന്നത് മെർവിലെ ഈശോദാദ് ഉൾപ്പെടുത്തപ്പെടെയുള്ള പിൽക്കാല രചയിതാക്കളുടെ കൃതികളിലെ ഉദ്ധരണികളിൽ മാത്രമാണ്. സീർട്ടിന്റെ നാളാഗമത്തിലെ ഒരു പരാമർശത്തിൽ നിന്ന് ആബാ പഴയനിയമം സുറിയാനി ഭാഷയിലേക്ക് വിവർത്തനം ചെയ്തതായി സൂചന ലഭിക്കുന്നു.
നിരവധി പ്രഗത്ഭരായ ശിഷ്യന്മാർ ആബായ്ക്ക് ഉണ്ടായിരുന്നു. കോസ്മാസ് ഇൻഡികോപ്ല്യൂസ്റ്റെസ് 548നും 550നും ഇടയിൽ എഴുതിയ തന്റെ ക്രിസ്ത്യൻ ടോപ്പോഗ്രാഫിയിൽ, തനിക്കറിയാവുന്നതെല്ലാം ആബായിൽ നിന്ന് പഠിച്ചതാണെന്ന് പ്രഖ്യാപിക്കുന്നുണ്ട്.
അവലംബം
വർഗ്ഗം:കിഴക്കിന്റെ സഭയിലെ വിശുദ്ധർ വർഗ്ഗം:പൗരസ്ത്യ കാതോലിക്കാമാർ
ഏരൂർ ഗ്രാമപഞ്ചായത്ത്
കൊല്ലം ജില്ലാ പഞ്ചായത്തിലെ അഞ്ചൽ ബ്ളോക്കിൽ ഉൾപ്പെട്ട പഞ്ചായത്താണ് ഏരൂർ ഗ്രാമപഞ്ചായത്ത്. ഇതിന്റെ വിസ്തൃതി 44.79 ച.കി.മീ ആണ്. പുനലൂർ അഞ്ചൽ എന്നിവ സമീപ പട്ടണങ്ങളാണ്.
അവലംബം
http://www.trend.kerala.gov.in/trend/main/Election2010.html http://lsgkerala.in/yeroorpanchayat
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ഗാർഡിയൻ: ദി ലോൺലി ആൻഡ് ഗ്രേറ്റ് ഗോഡ്
ഗാർഡിയൻ: ദി ലോൺലി ആന്റ് ഗ്രേറ്റ് ഗോഡ് (കൊറിയൻ: 쓸쓸하고 찬란하神 – 도깨비; RR: Sseulsseulhago Challanhasin – Dokkaebi) ഒരു ദക്ഷിണ കൊറിയൻ ടെലിവിഷൻ പരമ്പരയാണ്, ഗോങ് യോ, കിം യോ, ഡോൺ, കിം യോഗ് പ്രധാന വേഷത്തിൽ, ലീ ഗോഗ്-വോയ്‌ക്കൊപ്പം പ്രധാന വേഷത്തിൽ. ഇൻ-ന, യൂക്ക് സുങ്-ജെ. 2016 ഡിസംബർ 2 മുതൽ 2017 ജനുവരി 21 വരെ ഇത് കേബിൾ നെറ്റ്‌വർക്ക് tvN-ൽ പ്രദർശിപ്പിച്ചു. ഇത് എഴുതിയത് ജനപ്രിയ നാടക എഴുത്തുകാരനായ കിം യൂൻ-സൂക്ക് ആണ്.
കഥാസംഗ്രഹം
ഗോറിയോ രാജവംശത്തിലെ വിശ്വസ്തനായ സൈനികനാണ് കിം ഷിൻ, അവനെ രാജ്യദ്രോഹിയായി ചിത്രീകരിക്കുകയും യുവരാജാവ് കൊല്ലുകയും ചെയ്തു. തന്റെ മരണത്തിന് ഏതാനും വർഷങ്ങൾക്ക് ശേഷം, അനേകം ആളുകളെ കൊന്നതിനുള്ള ശിക്ഷയായി, തന്റെ പ്രിയപ്പെട്ടവരുടെ മരണം വീക്ഷിച്ചുകൊണ്ട്, അവൻ എന്നേക്കും അനശ്വരനായിരിക്കുമെന്ന് സർവശക്തൻ ഷിനെ ശപിക്കുന്നു. അവൻ ഒരു അനശ്വര ഗോബ്ലിൻ ആയിത്തീരുന്നു, തന്റെ ദുഃഖകരമായ ഭൂതകാലത്തിനിടയിലും തന്റെ ശക്തികൾ ഉപയോഗിച്ച് ആളുകളെ സഹായിക്കുന്നു. നെഞ്ചിലൂടെ തുളഞ്ഞുകയറിയ വാൾ നീക്കം ചെയ്യുകയാണ് അവന്റെ അനശ്വരത അവസാനിപ്പിക്കാനുള്ള ഏക പോംവഴി. ഗോബ്ലിൻ വധുവിന് മാത്രമേ ഇത് ചെയ്യാൻ കഴിയൂ.
ജി യുൻ-തക് ഒരു സജീവ ഹൈസ്‌കൂൾ വിദ്യാർത്ഥിനിയാണ്, അവളുടെ ദാരുണമായ ജീവിതത്തിനിടയിലും സന്തോഷത്തോടെയും പ്രതീക്ഷയോടെയും തുടരുന്നു. അവൾ യാദൃശ്ചികമായി ഗോബ്ലിനെ വിളിക്കുന്നു, അവരുടെ വിധി പിണയാൻ തുടങ്ങുന്നു. ഗോബ്ലിന്റെ അനന്തരവൻ യൂ ഡിയോക്-ഹ്വ, ഗോബ്ലിന്റെ വീട് ഒരു ഗ്രിം റീപ്പറിന് പാട്ടത്തിന് നൽകുകയും ഇരുവരും ഒരേ മേൽക്കൂരയിൽ താമസിക്കുകയും ചെയ്യുന്നു. സണ്ണി എന്ന കരിസ്മാറ്റിക് യുവതി നടത്തുന്ന ഒരു ചിക്കൻ സ്റ്റോറിൽ ജി യുൻ-തക്ക് പാർട്ട് ടൈം ജോലി ചെയ്യാൻ തുടങ്ങുന്നു.
അവലംബം
വർഗ്ഗം:ദക്ഷിണ കൊറിയൻ ടെലിവിഷൻ പരമ്പരകൾ
ഖസീദത്തുൽ ബുർദ
ലോകപ്രശസ്ത പ്രവാചക പ്രകീർത്തന കാവ്യമാണ് ഖസീദത്തുൽ ബുർദ.അറബിയിൽ ഉള്ള ഈ കാവ്യം രചിച്ചത് ഈജിപ്തിലെ ബൂസ്വീർ എന്ന ഗ്രാമത്തിൽ 1212 (ഹിജ്‌റ 608)ൽ ജനിച്ച പ്രശസ്ത സൂഫി പണ്ഡിതനായ ഇമാം ബൂസൂരിയാണ്. .അൽകവാകിബുദ്ദുർരിയ്യ ഫീ മദ്ഹി ഖൈരിൽ ബരിയ്യ എന്നാണ് കാവ്യത്തിന്റെ ശരിക്കുള്ള നാമം.മീം എന്ന അറബി അക്ഷരത്തിൽ അവസാനിക്കുന്ന പദ്യമായതിനാൽ ഖസീദത്തുൽ മീമിയ്യ എന്ന പേരിലും അറിയപ്പെടുന്നു.
ഇന്നോളം വിരചിതമായ പ്രവാചകപ്രകീർത്തനങ്ങളിൽ ഏറ്റവും പ്രശസ്തമായത് ബുർദയാണ്. പണ്ഡിതരെയും സാധാരണക്കാരെയും ബുർദ ഒരുപോലെ സ്വധീനിച്ചു. ഇംഗ്ളീഷ്, ഫ്രഞ്ച്, തുർക്കി തുടങ്ങിയ ലോകഭാഷകളിലെല്ലാം തന്നെ ബുർദ പരിഭാഷ ചെയ്യപ്പെട്ടിട്ടുണ്ട്.